628 Views October 24, 2018 No Comments ΒΙΒΛΙΑ admin\nΕικονογράφηση: Έστερ Γκαρθία\nΚανείς δεν έχει συµβάλει περισσότερο στην κατανόηση της εξέλιξης του ανθρώπινου είδους από τον Κάρολο\n∆αρβίνο, του οποίου η θεωρία της εξέλιξης ανέτρεψε τα δεδοµένα της βικτωριανής εποχής, µετέβαλε\nολοκληρωτικά τις αντιλήψεις µας για τη ζωή πάνω στη Γη και εξακολουθεί να δέχεται επίθεση σήµερα από\nτους οπαδούς όλων των θρησκειών.\nΣτην παρούσα έκδοση δηµοσιεύονται τα κεφάλαια της Φυσικής Επιλογής από την Καταγωγή των ειδών, η\nοποία αποτελεί ένα από τα σηµαντικότερα βιβλία όλων των εποχών. Αξιοποιώντας πλήθος τεκµηρίων, ο\n∆αρβίνος υπερασπίζεται την ιδέα (την οποία και άλλοι πριν από αυτόν είχαν υποστηρίξει) ότι τα είδη\nεξελίσσονται, ανακαλύπτοντας επιπλέον έναν µηχανισµό που καθιστά πιθανή µια τέτοια εξέλιξη. Υποστηρίζει\nότι η ζωή είναι σαν ένα δέντρο στο οποίο, καθώς οι ρίζες του αναπτύσσονται, σχηµατίζονται διαφορετικά\nκλαδιά, τα είδη, τα οποία, µε το πέρασµα του χρόνου, συνεχίζουν να διαφοροποιούνται, οδηγώντας στη\nδηµιουργία νέων ειδών υπό την επίδραση πάντα ορισµένων περιοριστικών παραγόντων.\n«Στον ενάµιση αιώνα που µας χωρίζει από τη δηµοσίευση της Καταγωγής των ειδών, η θεωρία που\nαναπτύσσει το βιβλίο επιβεβαιώθηκε πλήρως. Μπορεί να παραµένουν κάποια ερωτήµατα προς\nδιευκρίνιση, αλλά η δαρβινική θεωρία για την εξέλιξη µας εφοδιάζει µε ένα ουσιαστικό εννοιολογικό και\nερµηνευτικό πλαίσιο για την κατανόηση του φυσικού κόσµου µε ορθολογικό τρόπο, χωρίς να καταφεύγει\nσε µύθους». El Paίs\nΟ Κάρολος ∆αρβίνος γεννήθηκε στο Σρούσµπερυ της Αγγλίας το 1809. Στα 1831, σε ηλικία 22 χρόνων, πήρε µέρος, ως φυσιοδίφης, σε µια µεγάλη επιστηµονική αποστολή στις ακτές της Νότιας Αµερικής. Το υλικό που συγκέντρωσε αποτέλεσε τη βάση µιας νέας θεωρίας για την καταγωγή και την εξέλιξη του ανθρώπου. H Καταγωγή των ειδών (On the Origin of Species by Means of Natural Selection) κυκλοφόρησε το 1859. Στο βιβλίο διατυπώνεται η εξελικτική θεωρία, ο «δαρβινισµός», όπως ονοµάστηκε, που προκάλεσε πάταγο κι αναστάτωσε τα ως τότε κρατούντα. Η θεωρία του ∆αρβίνου πολεµήθηκε µε φανατισµό από την Εκκλησία. ∆ώδεκα χρόνια αργότερα, εκδόθηκε η Καταγωγή του ανθρώπου και η γενετική επιλογή (The Descent of Man, and Selection in Relation to Sex).\nΗ Έστερ Γκαρθία µεγάλωσε σε έναν κόσµο γεµάτο ιστορίες, µολύβια και λογοτεχνικές αφηγήσεις και σε µια πόλη γεµάτη πελαργούς. Ασχολήθηκε µε το σχέδιο από πολύ µικρή ηλικία. Πριν από χρόνια πέταξε από τη φωλιά της για να λάβει πτυχίο στις εικαστικές τέχνες στη Σαλαµάνκα, όπου είχε την ευκαιρία να ασχοληθεί µε τη δηµιουργία και την αφήγηση ιστοριών µέσα από εικόνες. Από το 2008 ζει και εργάζεται στη Μαδρίτη ως εικονογράφος.\nΣΕΙΡΑ: ΚΛΑΣΣΙΚΑ ΚΕΙΜΕΝΑ ΣΕ ΣΥΛΛΕΚΤΙΚΕΣ ΕΚ∆ΟΣΕΙΣ ISBN: 978-960-16-7763-7 ΣΧΗΜΑ: 13×21\nΣΕΛΙ∆ΕΣ: 192 ΤΙΜΗ ΠΡΩΤΗΣ ΕΚ∆ΟΣΗΣ: 8,80 € ΠΡΩΤΗ ΕΚ∆ΟΣΗ: ΟΚΤΩΒΡΙΟΣ 2018\nΟ Μπακ είναι ένας σκύλος που ζει µια καλή ζωή σε ένα ράντσο στην Καλιφόρνια µε τον κύριό του, τον\nδικαστή Μίλλερ, µέχρι που τον κλέβουν και τον πουλούν για να πληρωθεί ένα χρέος τζόγου. Τον πηγαίνουν\nστην Αλάσκα και εκεί περνά στα χέρια δύο Καναδών παραδοµένων στον πυρετό του χρυσού, οι οποίοι τον\nεκπαιδεύουν ως σκύλο έλκηθρου. Η σκληρότητα του περιβάλλοντος θα αναγκάσει τον Μπακ να ανακτήσει\nτην άγρια πλευρά του, κάτι που αποτελεί τον µόνο τρόπο για να επιβιώσει στα κρύα εδάφη του Βορρά.\nΟ Τζακ Λόντον πέρασε σχεδόν έναν χρόνο στο Γιουκόν (του Καναδά) συλλέγοντας υλικό για το βιβλίο. Η\nιστορία δηµοσιεύθηκε σε συνέχειες στο περιοδικό Saturday Evening Post το καλοκαίρι του 1903 και έναν\nµήνα αργότερα εκδόθηκε σε έναν τόµο.\nΟι µεταπτώσεις του ζώου, η χάραξη των πορτρέτων των ανθρώπων που αναζητούν το κίτρινο µέταλλο, η\nπεριγραφή του τοπίου και η τέλεια παρακολούθηση της αλληλουχίας των γεγονότων αιτιολογούν τον\nχαρακτηρισµό του πεζογραφήµατος ως µπεστ σέλερ όλων των εποχών.\nΗ µεγάλη δηµοτικότητα και η επιτυχία του βιβλίου εδραίωσαν τη φήµη του Λόντον. Μεγάλο µέρος της\nγοητείας αυτού του µυθιστορήµατος απορρέει από τη φαινοµενική του απλότητα και το έντονο συναίσθηµα\nπου αυτή η ιστορία επιβίωσης µεταφέρει.\n«Το Κάλεσµα της άγριας φύσης είναι µια παραβολή για τον εύθραυστο χαρακτήρα του πολιτισµού. Ο\nΛόντον εκθέτει τη σκληρότητα της ανθρωπότητας και την ευκολία µε την οποία οι άνθρωποι\nεπιστρέφουν στην πρωτόγονη και άγρια κατάστασή τους».\nO Τζακ Λόντον γεννήθηκε το 1876 στο Σαν Φρανσίσκο. Ως παιδί αναγκάστηκε να ασκήσει διάφορα επαγγέλµατα και το 1893, έπειτα από πολύµηνο ταξίδι µε αλιευτικό, κέρδισε το πρώτο βραβείο µιας εφηµερίδας για άρθρο του µε θέµα έναν τυφώνα στις ακτές της Ιαπωνίας. Το 1896 εντάχθηκε στο Σοσιαλιστικό Εργατικό Κόµµα και γράφτηκε στο Πανεπιστήµιο του Μπέρκλεϋ, όπου παρέµεινε µόνο ένα εξάµηνο. Τα επόµενα χρόνια βρέθηκε στην Αλάσκα, ακολουθώντας τα κύµατα των χρυσοθήρων, και ξεκίνησε να ζει από το γράψιµο διηγηµάτων σε περιοδικά, µυθιστορηµάτων και άλλων βιβλίων. Το 1904 βρέθηκε στις θάλασσες της Κορέας και της Ιαπωνίας ως ανταποκριτής του ρωσοϊαπωνικού πολέµου, ενώ το 1906 κάλυψε δηµοσιογραφικά τον σεισµό που ισοπέδωσε το Σαν Φρανσίσκο. Στη συνέχεια αφιερώθηκε πλήρως στο γράψιµο και στα ταξίδια (Χαβάη, Ταϊτή, Φίτζι, αλλά και βόρεια Καλιφόρνια, πάνω σε άµαξα). Έγραψε περίπου 120 διηγήµατα, ενώ από τα µυθιστορήµατά του ξεχωρίζουν Το κάλεσµα της άγριας φύσης (1903), O θαλασσόλυκος (1904), O Ασπροδόντης (1906) και Το σιδερένιο τακούνι (1908).\nΟ Χαβιέρ Ολιβάρες, εικονογράφος και σκιτσογράφος, από το 1985 έχει συνεργαστεί µε περιοδικά, όπως το Madriz, το Medios Revueltos και το Nosotros Somos los Muertos, καθώς και σε εφηµερίδες, όπως η El Paίs και η El Mundo.\nΤο 2015 έλαβε το Εθνικό Βραβείο Ισπανίας για Κόµικς (Las Meninas).\nΣΕΙΡΑ: Κλασικά Κείµενα Σε Συλλεκτικές Εκδόσεις ISBN: 978-960-16-7761-3 ΣΧΗΜΑ: 13×21 ΣΕΛΙ∆ΕΣ: 176\nΤΙΜΗ ΠΡΩΤΗΣ ΕΚ∆ΟΣΗΣ: 7,70 € ΠΡΩΤΗ ΕΚ∆ΟΣΗ: ΟΚΤΩΒΡΙΟΣ 2018\nΗ παράδοση µέσα από τη νεωτερικότητα\nΜεταµοντερνισµός και έθνος-κράτος στην επιστήµη της λαογραφίας\nΛΑΟΓΡΑΦΙΑ: ΚΛΑΣΙΚΕΣ ∆ΙΕΘΝΕΙΣ\nΜΕΛΕΤΕΣ ∆ΙΕΥΘΥΝΣΗ ΣΕΙΡΑΣ: Μ. Γ. ΜΕΡΑΚΛΗΣ & Μ. ΚΑΠΛΑΝΟΓΛΟΥ\nΣυγγραφέας: Pertti J. Anttonen\nΠρόλογος: Μιχάλης Γ. Μερακλής\nΜετάφραση: Γιώργος Κούζας\nΗ έννοια της παράδοσης από πού προκύπτει; ∆ηµιουργήθηκε από εκείνους που ερευνούν τις παραδόσεις\nή από εκείνους των οποίων τις παραδόσεις ερευνούν οι επιστήµονες; Και στις δύο περιπτώσεις\nεφαρµόζονται συγκεκριµένα κριτήρια για την παραδοσιακότητα, είτε αυτά δηλώνονται ρητά είτε όχι. Κι\nενώ τα άτοµα ή οι οµάδες που ακολουθούν παραδοσιακές πρακτικές δεν είναι υποχρεωµένα να\nαπαριθµήσουν τα κριτήρια που τους οδηγούν στο να χαρακτηρίζουν µια πράξη τους παραδοσιακή, δεν\nµπορεί να συµβαίνει το ίδιο µε εκείνους που µελετούν τις παραδόσεις επιστηµονικά. Στην ακαδηµαϊκή\nανάλυση, οι παραδόσεις πρέπει να εξηγούνται και να µη χρησιµοποιούνται οι ίδιες ως εξηγήσεις\nεπαναλήψεων, αναπαραστάσεων ή συµβολικής διασύνδεσης στις κοινωνικές πρακτικές, στις αξίες, στην\nιστορία και στις πολιτικές της πολιτισµικής κληρονοµιάς.\nΤο παρόν βιβλίο ρίχνει µια διεισδυτική µατιά στην «παράδοση» και στον «λαϊκό πολιτισµό»,\nπροκειµένου να εννοιολογήσει τους όρους αυτούς στo πλαίσιo του επιστηµονικού λόγου για τη\nνεωτερικότητα και τον µοντερνισµό. Το πρώτο τµήµα του βιβλίου είναι αφιερωµένο στη συζήτηση των\nεννοιών του «νεωτερικού» και του «παραδοσιακού» ως σύγχρονων εννοιών, καθώς και στη µελέτη του\nλαϊκού πολιτισµού από µια νεωτερική οπτική. Τονίζεται ότι η µη νεωτερικότητα δεν µπορεί να\nαναπαρασταθεί χωρίς τη µεσολάβηση του νεωτερικού, κάτι που καθιστά τις αναπαραστάσεις της µη\nνεωτερικότητας επιστηµολογικά νεωτερικές. Στο δεύτερο τµήµα του βιβλίου γίνεται εκτενής αναφορά\nστο φινλανδικό έθνος-κράτος και στη χρήση της λαϊκής παράδοσης από το έθνος-κράτος, τόσο για την\nέλλογη παραγωγή της φινλανδικής νεωτερικότητας όσο και για την κατασκευή της ετερότητας στη\nΦινλανδία. Οι ιδέες που διατυπώνονται εδώ µπορούν να βρουν αντιστοιχία σε πολλές άλλες περιοχές του\nκόσµου, όπως και στην Ελλάδα.\nΤο βιβλίο εκδόθηκε µε την υποστήριξη του Κέντρου Μελετών Καπλάνογλου (ΚΕ.ΜΕΛ.ΚΑ.)\nΟ καθηγητής λαογραφίας Pertti J. Anttonen γεννήθηκε το 1953 στη Φινλανδία. Το 1993 έλαβε το\nδιδακτορικό του δίπλωµα από το Πανεπιστήµιο της Πενσυλβάνια. Έχει διδάξει λαογραφία και εθνολογία\nστα πανεπιστήµια του Ελσίνκι, του Τούρκου και του Γυβάσκυλα.\nΤα επιστηµονικά και διδακτικά του ενδιαφέροντα και οι εργασίες του αναφέρονται σε θέµατα παράδοσης\nκαι νεωτερικότητας, εθνοποιητικής, πολιτικής της ιστορίας, ιστορίας των εθνικισµών, σπουδών στη µελέτη\nτης τελετουργίας κ.ά., ενώ έχει ασχοληθεί σε διεθνές επίπεδο µε τις πολιτικές γύρω από την πολιτιστική\nΣΕΙΡΑ: ΘΕΩΡΗΤΙΚΕΣ ΕΠΙΣΤΗΜΕΣ ISBN: 978-960-16-5121-7 ΣΧΗΜΑ: 14×21 ΣΕΛΙ∆ΕΣ: 456 ΤΙΜΗ\nΠΡΩΤΗΣ ΕΚ∆ΟΣΗΣ: 18,80 € ΠΡΩΤΗ ΕΚ∆ΟΣΗ: ΟΚΤΩΒΡΙΟΣ 2018\nΒοηθήστε τα παιδιά σας να ζουν µαζί αρµονικά\nΣυγγραφείς: Αντέλ Φέιµπερ & Ιλέιν Μάζλις\nΜετάφραση: Βίκυ Λαµπάδη\n«∆ικό µου είναι!» «Όχι, δικό µου!»\n«Με έσπρωξε!»… «Ούτε που την άγγιξα!\n«Του ’δωσες περισσότερο απ’ ό,τι σ’ εµένα!»\nΟι βραβευµένες συγγραφείς Αντέλ Φέιµπερ και Ιλέιν Μάζλις αρνούνται να δεχτούν την ευρέως διαδεδοµένη\nάποψη ότι το αναπόφευκτο τίµηµα του να έχει κανείς περισσότερα από ένα παιδιά είναι οι ασταµάτητοι\nτσακωµοί και καβγάδες. Αντλώντας από τις προσωπικές τους εµπειρίες καθώς και από το απόσταγµα των\nεκατοντάδων βιωµατικών εργαστηρίων που έχουν οργανώσει παντού στις ΗΠΑ, οι συγγραφείς έχουν\nσχεδιάσει απλές και συνάµα εντυπωσιακά αποτελεσµατικές προσεγγίσεις µε στόχο τη µείωση των\nσυγκρούσεων και την καλλιέργεια θετικού κλίµατος και καλής διάθεσης ανάµεσα στα αδέλφια. Κάθε\nδεξιότητα περιγράφεται γλαφυρά µέσα από σκέψεις και αληθινές ιστορίες που αφηγήθηκαν πραγµατικά\n• πώς να βοηθάτε τα παιδιά να εκφράζουν τα συναισθήµατά τους χωρίς να βλάπτουν το ένα το άλλο\n• πώς να συµπεριφέρεστε διαφορετικά στο κάθε παιδί κι όµως να είστε παράλληλα δίκαιοι\n• πώς να προάγετε τη συνεργασία αντί του ανταγωνισµού\n• πώς να βοηθάτε τόσο τον «θύτη» όσο και το «θύµα»\n• πώς να µειώνετε την οργή και να κεντρίζετε τα αδέλφια ώστε να σκεφτούν τις δικές τους λύσεις αντί να\nΑνανεωµένο και επικαιροποιηµένο, το Αδέλφια, όχι αντίπαλοι προσφέρει πραγµατικά πρωτότυπες ιδέες\nκαι σκέψεις για τις αδελφικές σχέσεις και µας δείχνει πώς µπορούµε να ενσωµατώσουµε τις ιδέες αυτές\nστην καθηµερινότητά µας.\nΗ Αντέλ Φέιµπερ και η Ιλέιν Μάζλις, των οποίων τα βιβλία µε θέµα την επικοινωνία µεταξύ παιδιών και\nγονέων έχουν µεταφραστεί σε περισσότερες από τριάντα γλώσσες, είναι οι συγγραφείς των κλασικών µπεστ σέλερ\nΠώς να µιλάτε στα παιδιά ώστε να σας ακούν & πώς να τα ακούτε ώστε να σας µιλούν και Πώς να µιλάτε\nστους εφήβους ώστε να σας ακούν & πώς να τους ακούτε ώστε να σας µιλούν.\nΣΕΙΡΑ: ΠΡΑΚΤΙΚΟΙ Ο∆ΗΓΟΙ / ΓΙΑ ΤΟΥΣ ΓΟΝΕΙΣ ISBN: 978-960-16-7547-3 ΣΧΗΜΑ: 14×21 ΣΕΛΙ∆ΕΣ: 352\nΤΙΜΗ ΠΡΩΤΗΣ ΕΚ∆ΟΣΗΣ: 13,30 € ΠΡΩΤΗ ΕΚ∆ΟΣΗ: ΟΚΤΩΒΡΙΟΣ 2018\nΟ ΤΡΑΠΕΖΙΤΗΣ ΤΟΥ ∆ΙΑΒΟΛΟΥ\nΣυγγραφέας: ΜΠΡΑΝΤΛΕΫ ΤΣ. ΜΠΕΡΚΕΝΦΕΛΝΤ\nΟ Μπράντλεϋ Μπέρκενφελντ είχε τα πάντα, ως σύµβουλος παροχής προσωπικών τραπεζικών υπηρεσιών για\nτη µεγαλύτερη τράπεζα του κόσµου, τη UBS, όπου οι πλουσιότεροι των πλουσίων έκρυβαν τα εκατοµµύριά\nτους από τα µάτια των φορολογικών αρχών σε ένα µυστικό, πολύπλοκο δίκτυο ανώνυµων λογαριασµών και\nυπεράκτιων (off-shore) εταιρειών. Όταν ανακάλυψε ότι η UBS σκόπευε να ρίξει σε εκείνον την ευθύνη για τις\nαπερισκεψίες των πελατών της, ο Μπέρκενφελντ αποκάλυψε το σχέδιο στις αµερικανικές αρχές.\nΠάνω από 15 δισεκατοµµύρια δολάρια (µέχρι στιγµής) έχουν ανακτηθεί µε βάση τις πληροφορίες που έδωσε\nο Μπέρκενφελντ, αλλά µολονότι ανέλαβε την ευθύνη να αποκαλύψει τη µεγαλύτερη πλεκτάνη φορολογικής\nαπάτης στην ιστορία και γκρέµισε την παράδοση µυστικότητας του ελβετικού τραπεζικού συστήµατος, το\nαµερικανικό Υπουργείο ∆ικαιοσύνης προσπάθησε να τον µετατρέψει σε αποδιοποµπαίο τράγο και να τον\nφιµώσει. Του απαγγέλθηκαν κατηγορίες για συνέργεια σε εγκληµατικές ενέργειες, συνελήφθη και εξέτισε\nποινή φυλάκισης τριάντα µηνών. Αλλά ο Μπέρκενφελντ βγήκε νικητής. Μετά την αποφυλάκισή του\nδικαιώθηκε, όταν η Υπηρεσία ∆ηµοσίων Εσόδων (IRS) του χορήγησε αµοιβή 104 εκατοµµυρίων δολαρίων\nγια τις συγκλονιστικές αποκαλύψεις του, τη µεγαλύτερη αµοιβή που έχει δοθεί ποτέ για τέτοιου είδους\nΜε το βιβλίο αυτό ο Μπέρκενφελντ διηγείται για πρώτη φορά την εκπληκτική ιστορία του.\nΟ ΜΠΡΑΝΤΛΕΫ ΤΣ. ΜΠΕΡΚΕΝΦΕΛΝΤ είναι πρώην επαγγελµατίας του χρηµατοοικονοµικού τοµέα, ευρέως γνωστός ως ο πιο σηµαντικός οικονοµικός πληροφοριοδότης δηµοσίου συµφέροντος στην ιστορία. Έχει αφοσιωθεί στην υποστήριξη πρωτοβουλιών για καταγγελίες που αποσκοπούν στην αποκάλυψη και εξάλειψη απάτης. Ως αποτέλεσµα των ιστορικών καταγγελιών του Μπέρκενφελντ, ο κίνδυνος και το κόστος για τα χρηµατοπιστωτικά ιδρύµατα που υποστηρίζουν φοροδιαφυγή, απάτη, διαφθορά και τροµοκρατικές δραστηριότητες έχουν αυξηθεί κατακόρυφα.\nΟ Μπέρκενφελντ έχει πτυχίο στα οικονοµικά από το Πανεπιστήµιο Νόριτς του Βερµόντ και MBA από το\nA m e r i c a n G r a d u a t e S c h o o l o f B u s i n e s s σ τ η ν Ε λ β ε τ ί α .\nΩς ένθερµος υποστηρικτής των Μπόστον Μπρούινς από παιδί, ο Μπέρκενφελντ συνεργάζεται σήµερα µε την οµάδα βοηθώντας παιδιά που έχουν ανάγκη, µεταξύ άλλων φιλανθρωπικών δραστηριοτήτων.\n«Μπράντλεϋ Μπέρκενφελντ – ένα όνοµα που δε θα ξεχάσετε ποτέ». New Haven Register\n«Με δυο λόγια, ο Μπέρκενφελντ πρέπει να θεωρείται ένας από τους σηµαντικότερους πληροφοριοδότες δηµοσίου\nσυµφέροντος όλων των εποχών». Tax Notes\n«Αν πρέπει να πιστώσουµε σε έναν άνθρωπο το γεγονός ότι η κοινή γνώµη έχει στρέψει την προσοχή της στον κόσµο των υπεράκτιων εταιρειών, αυτός θα µπορούσε να είναι ο Μπράντλεϋ Μπέρκενφελντ».\nΣΕΙΡΑ: ΝΤΟΚΟΥΜΕΝΤΑ ISBN: 978-960-16-7982-2 ΣΧΗΜΑ: 14 x 21 ΣΕΛΙ∆ΕΣ: 432 ΤΙΜΗ ΠΡΩΤΗΣ\nΕΚ∆ΟΣΗΣ: 18,80 € ΠΡΩΤΗ ΕΚ∆ΟΣΗ: ΣΕΠΤΕΜΒΡΙΟΣ 2018


Ντάβανος: Οι θέσεις του ΣΥΡΙΖΑ για την παιδεία\nΡένας Παλιούρα – Ξάνθη\nΥποψ. βουλευτή του ΣΥΡΙΖΑ\nΗ νεοφιλελεύθερη μνημονιακή πολιτική που ασκήθηκε την τελευταία διετία στον χώρο της Παιδείας και της Έρευνας ήταν καταστροφική για τη δημόσια εκπαίδευση όλων των βαθμίδων, πολύ περισσότερο καθώς ήρθε ως συνέχεια των νεοφιλελεύθερων επιλογών των κυβερνήσεων των προηγούμενων χρόνων.\nΤο μνημόνιο όμως αποτέλεσε τομή. Περισσότερο από ποτέ άλλοτε αμφισβητήθηκε και υπονομεύτηκε η Παιδεία ως δημόσιο αγαθό και μετατράπηκε σε προνόμιο για λίγους, στην κατεύθυνση του «σχολείου και πανεπιστήμιου της αγοράς».\nΥποβαθμίστηκε η γενική παιδεία. Καταργήθηκαν ακόμα και τα ελάχιστα προγράμματα στήριξης των παιδιών που συναντούν δυσκολίες στο σχολείο. Υποβαθμίστηκε η ειδική αγωγή. Ιδιωτικοποιήθηκαν ή καταργήθηκαν οργανισμοί (ΠΙ, ΟΣΚ, ΟΕΔΒ, ΙΓΜΕ, ΕΚΚΕ), με σημαντικές επιπτώσεις στην παρεχόμενη εκπαίδευση και έρευνα. Η φωτοτυπία αντικατέστησε τα βιβλία. Το 14% των σχολικών μονάδων καταργήθηκε ή συγχωνεύθηκε. Απαξιώθηκαν οι εκπαιδευτικοί λειτουργοί όλων των βαθμίδων. Μειώθηκε δραματικά το ήδη πενιχρό εισόδημά τους. Εφαρμόστηκε πολιτική αυστηρής λιτότητας και αυταρχισμού στα πανεπιστημιακά και τα τεχνολογικά ιδρύματα. Με τον Ν. 4009/11 επιχειρήθηκε η κατάργηση της συνταγματικά κατοχυρωμένης αυτοδιοίκησης και η διάλυση κάθε ίχνους δημοκρατίας στα ΑΕΙ, η διάσπαση των πτυχίων και η κατεδάφιση των επαγγελματικών δικαιωμάτων. Νέοι επιστήμονες παίρνουν τον δρόμο της μετανάστευσης. Και ενώ η δημόσια παιδεία καταρρέει, με το Μνημόνιο 2 αποφασίζονται νέα μέτρα ακόμα πιο δυσβάσταχτα. Περικόπτονται κι άλλο οι δαπάνες για την πρόσληψη εκπαιδευτικών, ενώ ουσιαστικά καταργείται η φοιτητική μέριμνα.\nΟ ΣΥΡΙΖΑ από καιρό στοχεύει σε μια συνολική, ριζική εκπαιδευτική μεταρρύθμιση με άξονες: την ανασυγκρότηση όλων των βαθμίδων της εκπαίδευσης, τη θέσπιση δίχρονης υποχρεωτικής προσχολικής αγωγής και 12χρονης υποχρεωτικής εκπαίδευσης, την αναβάθμιση του Λυκείου ως ενιαίας αυτόνομης μορφωτικής βαθμίδας, τη στήριξη της τεχνικής-επαγγελματικής εκπαίδευσης, την κατάργηση των γενικών εξετάσεων και τη μετάβαση προς την ελεύθερη πρόσβαση στην ανώτατη εκπαίδευση. Την υπεράσπιση του δημόσιου αγαθού της δημοκρατικής, δωρεάν πανεπιστημιακής παιδείας, την κατάργηση όλων των διδάκτρων, όπου έχουν επιβληθεί. Την αναβάθμιση των προγραμμάτων σπουδών, τη θωράκιση των πτυχίων και την επαγγελματική αποκατάσταση των αποφοίτων. Την κατοχύρωση της ακαδημαϊκής αυτοτέλειας και της ελευθερίας στην έρευνα και στη διδασκαλία. Την ενίσχυση της έρευνας και των υποδομών της ως μοχλό ανάπτυξης της χώρας. Επισημαίνουμε επίσης ότι η ουσιαστική αναβάθμιση του δημόσιου σχολείου θα καταστήσει περιττή την ιδιωτική εκπαίδευση.\nΆμεσο πρόγραμμα για την Παιδεία\n1. Κατάργηση όλων των μνημονιακών νόμων για την Παιδεία. Να παγώσουν όλες οι καταργήσεις - συγχωνεύσεις. Καμία απόλυση στην εκπαίδευση. Να σταματήσουν όλες οι περαιτέρω μειώσεις των κονδυλίων για την Παιδεία και την Έρευνα. Καμία απόλυση, κατάργηση της εργασιακής εφεδρείας και όλων των ευέλικτων μορφών εργασίας στην εκπαίδευση.\n3. Εξασφάλιση της λειτουργίας και διοίκησης όλων των τύπων δημόσιας γενικής και τεχνικής επαγγελματικής εκπαίδευσης, καθώς και των ΑΕΙ, τον Σεπτέμβριο. Γιʼ αυτό είναι αναγκαίο να επιλυθούν όλα τα βασικά ζητήματα λειτουργίας τους (σχολικά βιβλία, συγγράμματα, λειτουργικές δαπάνες επαναλειτουργία σχολικών και πανεπιστημιακών βιβλιοθηκών). 25 μαθητές ανά τμήμα για τη δευτεροβάθμια και προοπτικά 20 μαθητές για την πρωτοβάθμια. Προσπάθεια για κάλυψη όλων των αναγκών σε διδακτικό και διοικητικό προσωπικό, καθώς και διασφάλιση της βιωσιμότητας των ερευνητικών κέντρων.\n4. Ιδιαίτερο μέλημά μας είναι η άμβλυνση των εκπαιδευτικών και κοινωνικών ανισοτήτων. Πρόγραμμα στήριξης των παιδιών με μαθησιακές και άλλες δυσκολίες, καθώς και των σχολείων που λειτουργούν στις πιο υποβαθμισμένες περιοχές της χώρας. Επαναφορά της ενισχυτικής διδασκαλίας. Δομές αλληλεγγύης και αντιμετώπισης της φτώχειας σε σχολεία και στα ΑΕΙ. Ανασυγκρότηση μαθητικής και φοιτητικής μέριμνας – σίτισης - στέγασης. Δωρεάν προληπτικός υγειονομικός έλεγχος των παιδιών που δεν έχουν υγειονομική περίθαλψη. Αξιοποίηση όλων των ανενεργών κονδυλίων του υπουργείου Παιδείας για την αντιμετώπιση του υποσιτισμού των νέων, δημιουργία κοινωνικών κυλικείων είτε αυτοδιαχειριζόμενων κατά το παράδειγμα του ΑΠΘ, οργάνωση σχολικών συσσιτίων σε περιοχές με μεγάλα προβλήματα λόγω κρίσης.\nΜια πρόταση για το νομό Καρδίτσας\nΔημιουργία πιλοτικού κοινωνικού αυτοδιαχειριζόμενου κυλικείου σε σχολικές μονάδες της Καρδίτσας (π.χ. Δήμος Παλαμά) από νέους άνεργους με γνώσεις στον τομέα των Τροφίμων υπό την υποστήριξη της Αυτοδιοίκησης και του ΤΕΙ το οποίο θα συνδέει την τοπική παραγωγή με την ενδοσχολική σίτιση. Στόχος αυτού του εγχειρήματος θα είναι η γνωριμία των μαθητών με τα τοπικά τρόφιμα και η μετατροπή τους σε εδέσματα που «αγγίζουν» τα παιδιά και τους νέους. Η επιτυχία του εγχειρήματος θα δημιουργήσει την προοπτική εξάπλωσης της δομής και στα υπόλοιπα σχολεία του νομού καθώς και στα κυλικεία των δημόσιων και αυτοδιοικητικών υπηρεσιών. Η επιλογή του Παλαμά δεν είναι τυχαία μιας και παρουσιάζει ως περιοχή σημαντική αγροτοδιατροφική παραγωγή που άμεσα μπορούν να μετουσιωθούν σε τρόφιμα ενός νεανικού κυλικείου. Η προσπάθεια αυτή για να έχει νόημα πρέπει να συνδυαστεί και με ένα καλά σχεδιασμένο 2ετές πρόγραμμα Διατροφικής Αγωγής (σε συνεργασία με το ΤΕΙ) το οποίο θα συμβάλει στην αλλαγή των διατροφικών προτύπων, στην λελογισμένη κατανάλωση (ιδιαίτερα των λιπαρών τροφών) και στην υγιεινή δίαιτα των παιδιών (στα πρότυπα της μεσογειακής δίαιτας). Άλλωστε το μεγάλο πρόβλημα υγείας που καλείται να αντιμετωπίσει η χωρά μας τα επόμενα χρόνια είναι η χρόνια παχυσαρκία και τα επακόλουθά της. Η πρόταση αυτή δεν κοστίζει σημαντικά όμως μπορεί να λειτουργήσει και αναπτυξιακά συνδέοντας την κατανάλωση με την τοπική παραγωγή. Σε χώρες που έχουν εφαρμοστεί ανάλογα προγράμματα (π.χ. περιορισμός της χρήσης του αλατιού, αντικατάστασης των λιπαρών τροφών, ελαχιστοποίησης της χρήσης αναψυκτικών κλπ) είχαμε θεαματικά αποτελέσματα και σε βάθος χρόνου (6ετία) εμφανίστηκαν αυτές οι αλλαγές και στους δείκτες υγείας του πληθυσμού.\nΑναρτήθηκε από Ντάβανος στις 5:22 μ.μ.\nΕτικέτες Άρθρο, Εκπαίδευση, Παιδεία, Παλιούρα Ρένα


Άγριες Μέλισσες: Ο εμφύλιος πόλεμος τρώει τα σωθικά - Τί είδαμε χθες\nΙωάννα Παναγιώτη 19/04/2021 Τηλεόραση\nΈνας εμφύλιος πόλεμος σημειώθηκε στους Σεβαστούς. Πατέρας και γιος πιάστηκαν στα χέρια χθες (19/4), στο επεισόδιο Άγριες Μέλισσες, όσο όλο το Διαφάνι γιόρταζε χαμογελώντας. Ο γάμος του Προύσαλη και της Ρίζως χάρισε λίγες στιγμές χαράς, τόσο στους κατοίκους του χωριού, όσο και στις αδελφές Σταμίρη, οι οποίες ήρθαν πολύ κοντά.\nΣτο μεταξύ, ο Μελέτης συνεχίζει τις έρευνές του, ενώ η αστυνομία φτάνει στα ίχνη του Δούκα, για άλλον λόγο. Νικηφόρος και Ασημίνα έρχονται ξανά κοντά, με τον μικρό Σέργιο να επιστρέφει στην αγκαλιά της μητέρας του. Ποιες ήταν οι πιο δυνατές σκηνές του επεισοδίου και πώς σχολιάστηκαν από το κοινό;\nΧαρά σε Διαφάνι και αδελφές Σταμίρη\nΟι τηλεθεατές απόλαυσαν ένα θέαμα που είχαν να δουν πολύ καιρό. Η Ελένη, η Ασημίνα και η Δρόσω αγκαλιάστηκαν τρυφερά και χόρεψαν όλες μαζί χθες (19/4), στο επεισόδιο Άγριες Μέλισσες, δίνοντας μεγάλη χαρά στο κοινό. Όλοι γιόρτασαν στον γάμο του Προύσαλη και της Ρίζως, με την Δέσπω να είναι συγκινημένη που επιτέλους πάντρεψε τον γιο της.\nΜάλιστα, δεν έλειψε να ζητήσει να σταθεί όρθια, για χάρη του παιδιού της. Όλοι οι καλεσμένοι απόλαυσαν τις τρεις αδελφές Σταμίρη να περνούν όμορφα, τσουγκρίζοντας και χορεύοντας. Ακόμη και ο Λάμπρος πήρε μία μεγάλη ελπίδα πως όλα θα πάνε κατ’ ευχήν. Συγκινητική ήταν και η στιγμή που ο Φανούρης κοίταξε τα μικρά κορίτσια του Γιώργη και βούρκωσε από συγκίνηση…\n“Αυτά είναι τα μικρά κορίτσια του Γιώργη”\nΤο άδειο δωμάτιο και το κενό κρεβάτι\nΣυγκλονιστική ήταν και η στιγμή που ο Νικηφόρος και η Ασημίνα ήρθαν κοντά. Εκείνος, αποφάσισε να πάει το παιδί κοντά της για λίγο, δίνοντάς της μεγάλη χαρά. Η συζήτηση πήγε στον Δούκα, χωρίς να έχουν συμβεί όσα θα ακολουθήσουν. Ο Νικηφόρος περιγράφει την επιστροφή της Πηνελόπης στο σπίτι, σαν μία ακόμη αποτυχία της οικογένειας.\nΌλα τα παιδιά γυρίζουν, με σπασμένα φτερά, κάτω από την αγκαλιά του Δούκα. Έτσι, η ευχή του πραγματοποιείται. Όλοι μαζί, ενωμένοι, αλλά διαλυμένοι. Όπως και ο γάμος του με την Ασημίνα. Στο προηγούμενο επεισόδιο, η Ασημίνα τον είχε ρωτήσει πως μπορεί και κοιμάται στο δωμάτιο που είχαν περάσει τόσα μαζί. Εκείνος, της απάντησε:\n“Πρέπει να ζω σε εκείνο το δωμάτιο και κάθε πρωί να ξυπνάω με την απουσία σου. Καλύτερη τιμωρία δε θα μπορούσες να μου επιβάλλεις”\nΕμφύλιος στους Σεβαστούς\nΑνατριχιαστικές σκηνές παρακολούθησαν χθες (19/4) οι τηλεθεατές, στο επεισόδιο Άγριες Μέλισσες. Ο πόλεμος ξέσπασε ανάμεσα στους Σεβαστούς, ένας μεγάλος πόλεμος δίχως τέλος. Παρόλο που ο Δούκας προσπάθησε να συγκρατήσει την οργή του, δε τα κατάφερε. Η υπεροψία του Νικηφόρου τον ώθησε στα άκρα. Πάνω σε μια συζήτηση που είχαν για τον συνεταιρισμό, ο Νικηφόρος εξέφρασε πως νιώθει αδικημένος.\nΑδικημένος που όλοι έχουν στραφεί εναντίον του, ενώ δε φταίει. Φυσικά, αυτές οι κουβέντες εξόργισαν τον Δούκα, ο οποίος ξέσπασε. Του φώναξε πως δε γίνεται να μιλάει για αδικία, όταν ο ίδιος τον πρόδωσε πριν από έξι χρόνια. Του πήρε καρέκλα, εξουσία, θέση, αλλά δεν έμεινε μόνο σε αυτά. Τον έκλεισε και πίσω από τα σίδερα της φυλακής, για να ικανοποιηθεί.\nΕνώ όλοι ζητούσαν από τον Νικηφόρο να πει πως όλα αυτά είναι ψέματα, εκείνος δε το αρνήθηκε. Παραδέχτηκε πως τον πρόδωσε γιατί του άξιζε. Αυτό ώθησε στα άκρα τον Δούκα, με τα παιδιά του, την Μυρσίνη και την Ανέτ να προσπαθούν να τους χωρίσουν. Μία σκηνή που καθήλωσε τους τηλεθεατές, οι οποίοι δεν έλειψαν να την σχολιάσουν στα Social Media.\nΈπος το σημερινό, από τις καλύτερες σκηνές στο δεύτερο κύκλο, προσκυνώ τα είδωλα και όλο το τιμ😌 #AgriesMelisses pic.twitter.com/6RIqyIwDcv\n— Εθνική Μπιτσάρα #AgriesMelisses (@ashminastamiri) April 19, 2021\nTags ANT1 Άγριες Μέλισσες Άγριες Μέλισσες Ανέτ Άγριες Μέλισσες Ασημίνα Άγριες Μέλισσες Δούκας Άγριες Μέλισσες Δρόσω Άγριες Μέλισσες Ελένη Άγριες Μέλισσες Επεισόδια Άγριες Μέλισσες Επόμενα Επεισόδια Άγριες Μέλισσες Κωνσταντής Άγριες Μέλισσες Λάμπρος Άγριες Μέλισσες Λενιώ Άγριες Μέλισσες Μάνος Βόσκαρης Άγριες Μέλισσες Μελέτης Άγριες Μέλισσες Μπάμπης Άγριες Μέλισσες Μυρσίνη Άγριες Μέλισσες Σοφούλα Άγριες Μέλισσες: Όλα τα Spoilers για το μέλλον της σειράς Άγριες Μέλισσες: Τελευταία Νέα και Ειδήσεις Αναστάσης Ροιλός Γιάννης Κουκουράκης Γιώργος Γεροντιδάκης Δανάη Μιχαλάκη Έλλη Τρίγγου Κατερίνα Διδασκάλου Κάτια Δανδουλάκη Λεωνίδας Κακούρης Μαρία Κίτσου Μαρία Πετεβή


Νέα έρευνα: Ο γάμος «σκοτώνει» την σεξουαλική αυτοεκτίμηση... Μήπως να το ξανασκεφτείτε; | Pronews\n28/06/2020 - 20:31 | Τελευταία ενημέρωση: 28/06/2020 - 20:39\nΝέα έρευνα: Ο γάμος «σκοτώνει» την σεξουαλική αυτοεκτίμηση... Μήπως να το ξανασκεφτείτε;\nΣύμφωνα με επιστημονική έρευνα από τους Hale και Strassberg, έδειξε ότι η σεξουαλική διέγερση των αντρών συμμετεχόντων επηρεάστηκε σημαντικά και αρνητικά από την κακή σεξουαλική αυτοεκτίμηση.\nΗ σεξουαλικότητα είναι ένας παράγοντας ο οποίος, σύµφωνα µε πολλούς ερευνητές, επηρεάζει καταλυτικά την ψυχική υγεία των ανθρώπων. Πολλές κλινικές περιπτώσεις χαµηλής αυτοεκτίµησης οφείλονται σε λανθασµένες αποφάσεις, σχετικές µε το σεξ και µε τις ερωτικές απογοητεύσεις.\nΜελέτες δείχνουν επίσης ότι η σεξουαλική αυτοεκτίμηση επηρεάζεται αρνητικά από μια ποικιλία εμπειριών, όπως σεξουαλική κακοποίηση, σεξουαλική θυματοποίηση και θέματα υγείας. Μια άλλη μελέτη διαπίστωσε ότι η σεξουαλική αυτοεκτίμηση συνδέεται θετικά με τη γενική αυτοεκτίμηση.\nΓενικότερα, πολλοί πολιτισμοί μας ωθούν να περιορίσουμε τις σκέψεις μας για τη σεξουαλικότητα και να αναπτύξουμε χαμηλή σεξουαλική εμπιστοσύνη. Άλλοι, συνδέουν τη σεξουαλική αυτοεκτίμηση με ιδανικά ομορφιάς και ελκυστικότητας και εάν δεν τα πετύχουμε αυτά τα ιδανικά, τότε αναπτύσσουμε χαμηλή αυτοεκτίμηση.\nΠοιοι όμως έχουν τα υψηλότερα και ποιοι τα χαμηλότερα επίπεδα σεξουαλικής αυτοεκτίμησης;\nΠολλοί πίστευαν μέχρι σήμερα, ότι οι παντρεμένοι έχουν το υψηλότερο επίπεδο σεξουαλικής αυτοεκτίμησης. Ωστόσο, τα νέα ευρήματα δείχνουν ότι κάτι τέτοιο δεν ισχύει. Τα δεδομένα από την Pairfam (Panel Analysis of Intimate Relationships and Family Dynamics) δείχνουν ότι τα παντρεμένα άτομα έχουν χαμηλότερα επίπεδα σεξουαλικής αυτοεκτίμησης, από ό, τι σχεδόν όλες τις άλλες ομάδες που μετρήθηκαν.\nΕπτά ομάδες συμπεριλήφθηκαν σε αυτήν τη μελέτη και τα αποτελέσματα όσο αφορούσε τη σεξουαλική αυτοεκτίμηση ήταν εντυπωσιακά. Τα δεδομένα έδειξαν ότι ακόμα και τα άτομα που δεν έχουν ποτέ παντρευτεί, έχουν υψηλότερα επίπεδα σεξουαλικής αυτοεκτίμησης, από τα παντρεμένα ζευγάρια.\nΓιατί οι παντρεμένοι άνθρωποι έχουν χαμηλά επίπεδα σεξουαλικής αυτοεκτίμησης;\nΜια πιθανότητα είναι ότι τα επίπεδα σεξουαλικής αυτοεκτίμησης λειτουργούν αντίστροφα: τα άτομα με χαμηλότερη σεξουαλική αυτοεκτίμηση είναι πιο πιθανό να παντρευτούν. Μπορεί να θέλουν να αισθάνονται μεγαλύτερη ασφάλεια και, ως εκ τούτου, επιλέγουν τον γάμο. Η δεύτερη πιθανότητα είναι ότι όσο πιο πολύ διαρκεί μια σχέση, τόσο μειώνεται και η σεξουαλική αυτοεκτίμηση.\nΤέλος τα ευρήματα υποδηλώνουν πως τα ζευγάρια ή τα άτομα που δεν έχουν παντρευτεί, δεν πρέπει αισθάνονται κατώτερα, παρόλο που η κοινωνία τους κάνει συχνά να αισθάνονται έτσι.


Καζαμίας 2016 — InfoCom\nBaby wearing virtual reality goggles\nBy Βαγγέλης Ξανθάκης on\t 07/01/2016 Mobilius\nΜετά από το πέρασμα του 2015, το οποίο άνετα θα μπορούσε να χαρακτηριστεί η χρονιά με τις πλέον απρόβλεπτες εξελίξεις, αλλά και τις πλέον προβλέψιμες συνέπειές τους, αποφασίσαμε να ακολουθήσουμε πιο σίγουρες μεθόδους για τις προβλέψεις μας, ώστε να μπορέσετε και εσείς με τη σειρά σας να κάνετε έγκαιρα τον προγραμματισμό σας.\nΈτσι, φέτος θα ακολουθήσουμε την ασφαλή κινέζικη μέθοδο «Oti-tou-fani» που περιγράφει στα συγγράμματά του ο Ελληνοκινέζος λόγιος, Ziou Kitsou.\nΗ μέθοδος αυτή, σύμφωνα με πληροφορίες, χρησιμοποιήθηκε από την κυβέρνηση κατά το πρώτο εξάμηνο του προηγούμενου έτους, για να προβλέψει τις αντιδράσεις των εταίρων μας στην διαπραγμάτευση. Δεν πιστεύουμε να θέλετε άλλες αποδείξεις για την αξιοπιστία της;\nΑρχίζει λοιπόν με τις καλύτερες προϋποθέσεις η χρονιά και μόλις τελειώνει η εορταστική περίοδος, η Βουλή ξεκινά το νομοθετικό της έργο. Ψηφίζονται στα γρήγορα τα νομοσχέδια για το ασφαλιστικό και κάτι υπόλοιπα σε προαπαιτούμενα και αμέσως ξεκινά η ανάκαμψη. Ανοίγει επιτέλους το κλειστό επάγγελμα του ρακοσυλλέκτη και μία τεράστια πηγή εσόδων για τους πολίτες γίνεται άμεσα διαθέσιμη.\nΔεκάδες startups βασισμένες στο πρότυπο του ebay, πουλάνε διάφορα καλούδια που οι άφρονες συμπατριώτες μας πετούν στους κάδους και έτσι η ανακύκλωση γίνεται πλέον βασικός πυλώνας της οικονομίας.\nΑμέσως η κυβέρνηση σπεύδει να φορολογήσει τις πωλήσεις των Ελλήνων στο εξωτερικό μέσω sites αγγελιών/δημοπρασιών με το τυπικό ποσοστό του 38%, με αποτέλεσμα οι επίδοξοι πωλητές να στρέφονται στις «μαύρες» πληρωμές μέσω PayPal.\nΟλοκληρώνεται η διαδικασία υποβολής αιτήσεων για τη θέση του Προέδρου της ΕΕΤΤ και συνέρχεται η Επιτροπή του Υπουργείου για να αξιολογήσει τα βιογραφικά. Οι περισσότεροι υποψήφιοι πληρούν τα κριτήρια της προκήρυξης και έτσι ο Υπουργός αναθέτει στην επιτροπή να βρει τον υποψήφιο που διαθέτει τον Χ-Factor. Έτσι, καλούνται επειγόντως να γνωμοδοτήσουν οι: Θεοφάνους, Μουρατίδης, Γκαγκάκη ενώ δεν εμφανίστηκε ο Γιώργος Λεβέντης.\nΤην ίδια στιγμή, ο όγκος των μη αναγνωσμένων e-mails στο president@eett.gr ξεπερνά το 1TB. Σε μία προσπάθεια να εξισορροπήσει η κυβέρνηση τις σχέσεις της με την εκκλησία καθιερώνει ως ισοδύναμο τον υποχρεωτικό αγιασμό σε κάθε site.\nΣτο συνέδριο Internet of Things – Connected World στις 9 Φεβρουαρίου ανακοινώνεται ότι η χρήση beacons καθίσταται υποχρεωτική σε όλα τα καταστήματα, ενώ όλοι οι πολίτες θα πρέπει να εγκαταστήσουν τη σχετική εφαρμογή στα κινητά τους.\nΣτη συνέχεια το Υπουργείο Οικονομικών με έναν πολύπλοκο αλγόριθμο που ΘΑ δημιουργήσει θα βγάζει τις τεκμαρτές εισπράξεις που πρέπει να κάνει κάθε κατάστημα με βάση τις επισκέψεις ανά τμήμα κλπ, αλλά και τα τεκμαρτά έξοδα για κάθε φορολογούμενο προκειμένου να φορολογηθεί. Από το μέτρο εξαιρούνται οι ένστολοι και οι δημόσιοι υπάλληλοι.\nΗ Cosco καταθέτει τα σχέδιά της για τις επενδύσεις της μετά την απόκτηση του ΟΛΠ. Μετά την πτώση του εργατικού κόστους, οι μισθοί πείνας πλησιάζουν τους μισθούς… Κίνας και έτσι η Meizu και η Xiaomi σκέφτονται σοβαρά τη δημιουργία εργοστασίου στη ζώνη του λιμανιού.\nΗ κυβέρνηση προωθεί νομοθετική ρύθμιση που, κατά τα κινέζικα πρότυπα, θα υποχρεώνει τις εταιρίες τεχνολογίας που κατασκευάζουν τα προϊόντα τους στην Ελλάδα να μεταβιβάζουν τις πατέντες τους στο Ελληνικό Δημόσιο. Έτσι, πολύ σύντομα, Έλληνες επιχειρηματίες ανοίγουν εργοστάσια κατασκευής κινητών Made in Greece που κατακλύζουν τις αγορές.\nΤα νερά ταράζει με την εμφάνισή του στο MWC της Βαρκελώνης το smartphone από τη Λάρισα που ακούει στην άκρως εμπορική ονομασία Visni. Η επιτυχία του βασίζεται στην προσέγγιση του marketing που το λανσάρει με ένα εμπνευσμένο λογότυπο το οποίο κάνει αμέσως τη συσκευή αντικείμενο του πόθου για τους περισσότερους καταναλωτές που ζητούν μετά μανίας «το κινητό με το αλογάκι».\nΣύντομα όλοι οι Έλληνες έχουν από ένα Visni 16GB ενώ οι δημιουργοί του ανακοινώνουν τα σχέδιά τους για τη δημιουργία του Visni Watch με αδιάβροχη κατασκευή και αντοχή στο χώμα και τη σκόνη. Τα 50.000 πρώτα κομμάτια προπωλούνται εντός 48 ωρών σε αγρότες από όλη τη χώρα. Η αγωγή που καταθέτει η Scuderia Ferrari πέφτει στο κενό, αφού το λογότυπο-αλογάκι κοιτάει από την άλλη πλευρά και είναι βυσσινί.\nΗ άνοιξη μπαίνει και οι θερμοκρασίες είναι πλέον σταθερά πάνω από τους 30 βαθμούς. Έτσι, αναθερμαίνεται το επενδυτικό κλίμα και ξεκινά η υλοποίηση των έργων των αγροτικών δικτύων. Οι αγρότες βλέπουν μοναδική ευκαιρία να αυξήσουν τα εισοδήματά τους και να γίνουν τοπικοί πάροχοι cloud services. Υιοθετείται σύντομα η ορολογία FTTF (Fiber To The Farm), ενώ τα πρώτα οικογενειακά data centers ξεφυτρώνουν στο θεσσαλικό και μακεδονικό κάμπο.\nΗ άκρως πετυχημένη επιχείρηση «ΘΕΣγάλα» υιοθετεί τις πληρωμές με Bitcoin, ενώ η «THESbank» κατά κόσμον Συνεταιριστική Τράπεζα Θεσσαλίας, αποσυνδέεται από τη νομισματική Ένωση και το Ευρώ, μεταπηδώντας στο ηλεκτρονικό νόμισμα.\nΠρόεδρος της τράπεζας αναλαμβάνει ο Γιάνης Βαρουφάκης ο οποίος άλλωστε έχει αυτοπροταθεί για το Νόμπελ οικονομίας.\nΤο Smart Home είναι το επόμενο πεδίο ανταγωνισμού των δικτύων σε μία προσπάθεια ανάπτυξης νέων προϊόντων. Τα δίκτυα συνάπτουν συμφωνίες με τις αλυσίδες πώλησης ηλεκτρικών συσκευών για το σπίτι. Έτσι μπορεί κανείς να πάρει όλο το νοικοκυριό κουζίνα, ψυγείο, πλυντήριο κτλ στη μισή τιμή, με επιδότηση, αρκεί να υπογράψει συμβόλαιο 24 μηνών.\nΣτην αρχή βέβαια γίνονται μερικά λαθάκια στο interface με αποτέλεσμα να ανοίγει ο σκουπιδοφάγος αντί για το θερμοσίφωνα, αλλά σύντομα διορθώνεται το bug. Μεγάλη επιτυχία έχει το ειδικό πρόγραμμα διαίτης που χρεώνει το λογαριασμό σου με 1 σεντ, κάθε φορά που ανοίγεις το ψυγείο!\nΗ κυβέρνηση ενεργοποιεί το «ΠΑράλληλο Πρόγραμμα Ανάπτυξης ΡΙζοσπαστικής Ανταγωνιστικότητας», ανακοινώνει γενναίες φοροαπαλλαγές για τις τεχνολογικές εταιρίες startups που θα ανοίξουν εντός του μήνα, ενώ ταυτόχρονα τις προικίζει με το αρχικό κεφάλαιο μέσω προγραμμάτων υποχρεωτικής άτοκης δανειοδότησης από τις Τράπεζες. Κατά κύματα επιστρέφουν οι εκπατρισμένοι νέοι στο Ελληνικό έδαφος και τα startups ξεφυτρώνουν κατά εκατοντάδες.\nΛίγο πριν τελειώσει ο μήνας, με πράξη νομοθετικού περιεχομένου η κυβέρνηση αναθεωρεί, όλες τις δεσμεύσεις της με την αιτιολογία ότι αυτές ανακοινώθηκαν την 1η του μηνός και κανείς δεν έπρεπε να τις πιστέψει, όπως άλλωστε υποδείκνυαν και τα αρχικά του προγράμματος. Ταυτόχρονα, φροντίζει να βγάλει εντολή απαγόρευσης εξόδου από τη χώρα για τους παλιννοστούντες και κατασχετήρια για τα περιουσιακά τους στοιχεία.\nΤην κατάσταση σώζει η ειδική υπηρεσία των Google maps που λανσάρει χάρτες με τα μυστικά περάσματα και μονοπάτια εξόδου από τη χώρα, ενώ σύντομα ενεργοποιείται και το Google traffic για να αποφευχθεί ο συνωστισμός.\nΕπιτέλους ξεκινά η εφαρμογή των smartmeters για τη ΔΕΔΗΕ και οι πρώτοι hackers πιάνουν δουλειά. Όμως δεν γνωρίζουν ότι η κάθε προσπάθεια για χακάρισμα, φορτώνει το μετρητή με 1000 KWh και έτσι, οι πρώτοι που τρέχουν για ρύθμιση οφειλών συλλαμβάνονται άμεσα. Σύμφωνα με το νέο σωφρονιστικό δόγμα, τους φορούν βραχιόλια παρακολούθησης και τους αφήνουν ελεύθερους με περιοριστικούς όρους.\nΗ Apple βλέπει το κόστος παραγωγής της να αυξάνεται δραματικά μετά από τις συνεχείς αναγκαστικές αυξήσεις μισθών στα εργοστάσια της Foxconn και αποφασίζει να πάρει δραστικά μέτρα. Έτσι, αναλαμβάνει το ρόλο του distress fund και αγοράζει το χρέος της Ελλάδας. Σύντομα περνά νομοθετική ρύθμιση που αντικαθιστά τη στρατιωτική θητεία με υποχρεωτική εργασία στα εργοστάσια της Apple που βρίσκονται πλέον όλα επί Ελληνικού εδάφους. Στις σχετικές διαμαρτυρίες η κυβέρνηση απαντά ότι πρόκειται για ένα προσωρινό μέτρο μέχρι το 2058, όταν και θα ολοκληρωθεί η αποπληρωμή του χρέους.\nΣτις 17 Μαΐου οργανώνεται στη Λευκωσία το συνέδριο CCM – Cyprus Change Makers, όπου πολύ απλά διαπιστώνεται πόσο μπροστά είναι η startup σκηνή στην Μεγαλόνησο σε σχέση με την Ελλάδα. Αυτό έχει ως αποτέλεσμα να δημιουργηθούν κύματα προσφύγων startuppers από την Ελλάδα προς την Κύπρο. Η ζήτηση είναι τόσο μεγάλη που μπαίνουν έκτακτες πτήσεις για να καλυφθούν οι πρωτοφανείς ανάγκες. Έτσι, η Κύπρος μετατρέπεται σε startup nation ενώ η Ελλάδα παραμένει αυτό που ήταν και πέρσι. Stop(ped) nation.\nΗ ΕΕΤΤ δεν έχει ακόμη αποφανθεί για το μοντέλο διανομής του VDSL και οι εναλλακτικοί συνασπίζονται με δική τους πρόταση για… εναλλακτική διαδρομή.\nΚατεβάζουν σχέδιο για το λανσάρισμα υπηρεσιών ΙΟΤΑ (Internet Over The Air). Πρόκειται για δορυφορικό Internet μέσω Eutelsat με εγγυημένη ταχύτητα 30Mbps, ανταγωνιστικό του VDSL.\nΠαραμένει το πρόβλημα του μη ανταγωνιστικού κόστους, αλλά το σχέδιο χρηματοδοτείται και από το internet.org, αφού η Ελλάδα στο μεταξύ έχει κατρακυλήσει 30 ολόκληρες θέσεις στην κατάταξη της διάδοσης της ευρυζωνικότητας και άρα δικαιούται ένταξη στο πρόγραμμα.\nΣυλλαμβάνεται σε λεωφορείο της γραμμής Πετρούπολη-Ν.Ελβετία, ο πρώτος high-tech πορτοφολάς. Εντοπίζεται από τη Δίωξη ηλεκτρονικού Εγκλήματος να χρησιμοποιεί τεχνολογία NFC αδειάζοντας τις κάρτες ανέπαφων πληρωμών ανυποψίαστων επιβατών. Σύντομα, το ελληνικό επιχειρηματικό δαιμόνιο μεγαλουργεί, λανσάροντας στην αγορά πορτοφόλια και θήκες κινητών με επένδυση μολύβδου, ώστε οι χρήστες να προστατεύονται από παρόμοιες κλοπές.\nΑναπτύσσεται από το υπουργείο Μεταφορών, η πρώτη συσκευή που εκμεταλλεύεται τα αγαθά του Machine to Machine.\nΕφαρμόζεται από το υπουργείο Συγκοινωνιών και η εγκατάστασή της γίνεται υποχρεωτική από τους εισαγωγείς αυτοκινήτων, μαζί με το e-call. Πρόκειται για μία συσκευή που δέχεται κάρτα SIM και κάνει update σε καθημερινή βάση από τα αρχεία των ασφαλιστικών εταιριών, τα ΚΤΕΟ, το Υπουργείο Συγκοινωνιών και το Υπουργείο Οικονομικών. Αν ο κάτοχος δεν έχει τακτοποιήσει τις υποχρεώσεις του, το Taxis παρακρατά αυτομάτως το 30% σε κάθε ανεφοδιασμό καυσίμων που αυτός πραγματοποιεί.\nΤο επόμενο βήμα είναι η ένταξη της Τροχαίας στο σύστημα, όπου θα εκδίδει αυτόματα κλήση για υπερβολική ταχύτητα, παρκάρισμα και άλλες location based παραβάσεις. Έτσι, η χαρά της οδήγησης γίνεται ένα διαρκές άγχος και όλοι στρέφόνται προς τα μέσα μαζικής μεταφοράς στα οποία έχει εγκατασταθεί WiFi, ενώ όμορφες συνοδοί σερβίρουν σνακς, αναψυκτικά και καφέ.\nΣτο μεταξύ οι ζέστες έχουν σφίξει για τα καλά και δημοφιλής τουριστικός προορισμός γίνεται η Αλβανία. Διοργανώνει σε κρατικό επίπεδο επισκέψεις, στις οποίες οι φιλόδοξοι startuppers μπορούν να γνωρίσουν τα αγαθά μίας χώρας που ενθαρρύνει έμπρακτα την επιχειρηματικότητα.\nΤο Uber εγκαταλείπει την Ελλάδα και ξεκινά δραστηριότητες στην γειτονική χώρα, γνωρίζοντας τεράστια επιτυχία, αποκλειστικά με οχήματα Mercedes δεκαετίας του ’90.\nH κυβέρνηση δεν νομοθετεί για να μην ταράξει τα μπάνια του λαού αλλά λόγω της συνεχιζόμενης κρίσης, τα ταξίδια και οι διακοπές γίνονται ολοένα και πιο δύσκολα.\nΘραύση κάνουν στην αγορά τα κινέζικα Virtual Reality γυαλιά σε συνδυασμό με demos από εξωτικές τοποθεσίες του κόσμου για PlayStation, Xbox, PC και Android. Περιζήτητες είναι και οι λάμπες υπεριωδών και αρωματικά χώρου με αρώματα αντηλιακού και τηγανιτής αθερίνας.\nΣτις παραλίες, οι πλανόδιοι, οι ενοικιαστές εξοπλισμού παραλίας, οι καφετέριες κλπ, έχουν υιοθετήσει τις ηλεκτρονικές πληρωμές, ενώ τα τηλεοπτικά κανάλια γεμίζουν το πρόγραμμά τους με τηλεμαραθώνιους παραλίας. Πρόκειται για προγράμματα που αποτελούνται από λήψεις που κάνουν σε 24ωρη βάση drones στις παραλίες και δημιουργούν μια νέα μορφή reality show, με κύρια ατραξιόν τα καυτά μπικίνι, τα ζεματιστά topless και τους γραμμωμένους κοιλιακούς.\nΑνοίγουν τα σχολεία και αναδύεται στην επικαιρότητα το πρόβλημα με την έλλειψη διδακτικού προσωπικού. Η κυβέρνηση απαντά ότι δεν υπάρχει πλέον θέμα αφού στην αρχή του έτους είχε περάσει το νομοσχέδιο με την αύξηση της υποχρεωτικής εκπαίδευσης στα 14 χρόνια. Τόσο θα χρειαστεί άλλωστε ένας μαθητής για να ολοκληρώσει το δημοτικό με τα υπάρχοντα διδακτικά κενά.\nΠαράλληλα, γίνονται κινήσεις για την υιοθέτηση του e-learning, ώστε οι μαθητές να έχουν πρόσβαση στην εκπαίδευση και το κόστος διδασκαλίας να μειωθεί. Οι προσπάθειες προσκρούουν στο γεγονός ότι δεν υπάρχει καμία προετοιμασία για το εγχείρημα, ενώ οι τεχνοκράτες που θα μπορούσαν να υλοποιήσουν το project, έχουν προ πολλού εκδιωχθεί από τις θέσεις ευθύνης.\nΣε συνέντευξή του ο Υπουργός Παιδείας δηλώνει ότι θα περάσει σύντομα μια νέα νομοθετική ρύθμιση που, μετά την αποκατάσταση του ιερού θεσμού του ‘Αιώνιου Φοιτητή’, θα θεσμοθετεί και την ιδιότητα του ‘Αιώνιου Μαθητή’. Άλλωστε αυτός είναι και ο λόγος που ο πλήρης τίτλος του Υπουργείου παραμένει «Υπουργείο Παιδείας και Δια Βίου Μάθησης»!\nΜεγάλη αλυσίδα σούπερ-μάρκετ προχωρά σε συνεργασία με γνωστή αλυσίδα ηλεκτρικών ειδών και επιδοτεί την αγορά έξυπνων ψυγείων. Οι καταναλωτές μπορούν να αποκτήσουν ψυγείο με μόνο 10 ευρώ, το οποίο κάνει παραγγελίες τροφίμων μόνο από τα συγκεκριμένα σούπερ-μάρκετ, ενώ μέσω data analytics δεν χρειάζεται η παρέμβαση του χρήστη, αλλά συντάσσει τις παραγγελίες προβλέποντας την κατανάλωση με βάση τα δεδομένα που συγκεντρώνει.\nΜετά τον αρχικό ενθουσιασμό, αρκετοί χρήστες ανακαλύπτουν ότι οι πληροφορίες φτάνουν σε ινστιτούτα αδυνατίσματος και κατακλύζονται από διαφημίσεις για aerobic, pilates και yoga.\nΤο χειρότερο είναι ότι το υπουργείο Οικονομικών καταφέρνει και βάζει χέρι στα δεδομένα και σύντομα συντάσσεται η λεγόμενη «Λίστα Ροκφόρ» στην οποία περιλαμβάνονται οι καταναλωτές που αγόρασαν εξεζητημένα delicatessen και άρα έχουν την ανάλογη οικονομική επιφάνεια.\nΣτο συνέδριο InfoCom World στις 20 Οκτωβρίου κάνει παγκόσμια πρεμιέρα το Visni32, το νέο μοντέλο της εταιρείας από την Λάρισα που έχει στόχο να κυριαρχήσει στη Χριστουγεννιάτικη αγορά. Η Scuderia Ferrari συζητά με την MLS το ενδεχόμενο να την εξαγοράσει προκειμένου να ανταγωνιστεί την Visni, αλλά κάνει πίσω όταν μαθαίνει πόσες συσκευές θα πρέπει να κληρώνει σε διαγωνισμούς.\nΣτη συνεχή προσπάθεια για μεγαλύτερες και σταθερές ταχύτητες στα δίκτυά τους οι τηλεπικοινωνιακές εταιρίες, ξεκινούν την εκτεταμένη εφαρμογή του bonding.\nΜε την τεχνολογία αυτή, οι συνδρομητές συνδυάζουν το bandwidth από διάφορες πηγές (ADSL, VDSL, δορυφορικό, 4G) σε μία γραμμή. Αν και οι ταχύτητες πλησιάζουν πια τα 100 Mbps, το κόστος ανά bit ανεβαίνει κατακόρυφα, ενώ η ΕΕΤΤ χάνει τελείως τη μπάλα προσπαθώντας να βρει κάποια κοινώς αποδεκτή ρύθμιση για το τελικό κόστος στον καταναλωτή.\nΤη λύση δίνει η OΟKLA, η οποία επαναλανσάρει τη γνωστή εφαρμογή Speedtest, η οποία πλέον δίπλα στην ταχύτητα του δικτύου αναγράφει και το τρέχον κόστος.\nΟι τράπεζες, που έχουν πλέον ανακάμψει, χορηγούν τηλεπικοινωνιακά δάνεια με προνομιακούς όρους και η χώρα μας ανεβαίνει κατά 50 θέσεις στο δείκτη της ευρυζωνικότητας.\nΠιστή στην παράδοση, η Ε.Ε. αναβάλλει το «τέλος» των χρεώσεων roaming για τον Ιούλιο του 2018.\nΤις πρώτες ημέρες του έτους, η χαρμόσυνη είδηση διαδίδεται από στόμα σε στόμα. Το δώρο των Χριστουγέννων των δημοσίων υπαλλήλων και συνταξιούχων αποκαθίσταται και θα αποδοθεί κανονικά στους δικαιούχους.\nΗ μικρή αναπροσαρμογή που θα κάνει αυτή την παροχή εφικτή θα είναι η κατάργηση των μισθών και συντάξεων Ιανουαρίου και Φεβρουαρίου. Η ρύθμιση αυτή επελέγη διότι είναι οι μήνες που ακολουθούν την κραιπάλη των γιορτών και θα πρέπει να τους εκμεταλλευτούμε για να επανέλθουμε σε δημοσιονομική πειθαρχία.\nΤο μέτρο τυγχάνει της απόλυτης αποδοχής των «θεσμών», αφού εκτιμούν ότι το Μάρτιο του 2017 θα έχει μειωθεί ο αριθμός των συνταξιούχων λόγω …πείνας.\nΟι εορταστικές εκδηλώσεις για το τέλος του έτους γίνονται με κατάνυξη και θρησκευτική ευλάβεια, ενώ στις πωλήσεις της αγοράς των Χριστουγέννων κυριαρχεί το νέο Visni S 32GB.\nΌλα τα παραπάνω βασίστηκαν σε όλα τα «υπέροχα» πράγματα που βιώσαμε το αξέχαστο για όλους σωτήριο έτος 2015.\nΕλπίζουμε η χρονιά που ακολουθεί να έχει λιγότερα αλλοπρόσαλλα απ’ όσα ζήσαμε πέρσι και ευελπιστούμε ότι με τον ένα ή τον άλλο τρόπο θα κυριαρχήσει η λογική και θα επιστρέψουμε σε μία ομαλή λειτουργία της αγοράς, χωρίς capital controls και εχθρικές ενέργειες. Ευελπιστούμε ότι θα αρχίσει να υπάρχει σταθερότητα και ίσως σε κάποιο βαθμό να αρχίσει να μειώνεται από το καλοκαίρι και η ανεργία. Τέλος, δεν αποκλείεται να δούμε κάποια σημάδια ανάπτυξης.\nΜέσα σε αυτό το πλαίσιο η συντακτική ομάδα του Weekly και του Daily Telecom σας εύχεται Καλή Χρονιά, με Υγεία, Δύναμη και Δημιουργικότητα.\nPrevious ArticleΗ νέα σειρά smartphones της LG θα κάνει το ντεμπούτο της στη CES 2016\nNext Article H Yuboto «Ομάδα της Χρονιάς και στην Εξυπηρέτηση Πελατών»


Όροι χρήσης - Meteovolos\nΔιευκρίνιση, αποποίηση ευθυνών: Οι προγνώσεις είναι προϊόν ερασιτεχνικής προσπάθειας. Δεν αντικαθιστούν σε καμία περίπτωση τις επίσημες προγνώσεις της ΕΜΥ και δεν πρέπει να λαμβάνονται υπόψη για θέματα προστασίας ζωής ή περιουσίας.\nΤα δεδομένα που χρησιμοποιούμε υπάρχουν ελεύθερα στο internet γι’αυτό και πιθανώς να έχουν σφάλματα. Σε κάθε περίπτωση προσπαθούμε να σας ενημερώνουμε σωστά και υπεύθυνα, αλλά θα πρέπει να ενημερώνεστε και από την επίσημη μετεωρολογική υπηρεσία της ΕΜΥ.\nΟ επισκέπτης / χρήστης των σελίδων και των υπηρεσιών του meteovolos.gr παραχωρεί τη συγκατάθεσή του στους κατωτέρω όρους χρήσης, που ισχύουν για το σύνολο του περιεχομένου, των σελίδων, των γραφικών, των εικόνων, των φωτογραφιών και των αρχείων που περιλαμβάνονται στο meteovolos.gr. Συνεπώς, οφείλει να διαβάσει προσεκτικά τους όρους αυτούς πριν από την επίσκεψη ή τη χρήση των σελίδων και των υπηρεσιών του meteovolos.gr. Εάν δε συμφωνεί, τότε οφείλει να μην κάνει χρήση των υπηρεσιών και του περιεχομένου του meteovolos.gr. Ο επισκέπτης / χρήστης παρακαλείται να ελέγχει το περιεχόμενο των συγκεκριμένων σελίδων για ενδεχόμενες αλλαγές. Η εξακολούθηση της χρήσης του meteovolos.gr ακόμη και μετά τις όποιες αλλαγές σημαίνει την ανεπιφύλακτη εκ μέρους του επισκέπτη / χρήστη αποδοχή των όρων αυτών.\nΕκτός των ρητά αναφερόμενων εξαιρέσεων (πνευματικά δικαιώματα τρίτων, συνεργατών και φορέων, όπως επίσης και όλων εκείνων που μας δίνουν τα δεδομένα των σταθμών τους), όλο το περιεχόμενο του meteovolos.gr, συμπεριλαμβανομένων εικόνων, (όχι όμως των φωτογραφιών που αποτελούν την Γκαλερί και οι οποίες αποτελούν ιδιοκτησία του κάθε μέλους χωριστά, που προστατεύονται όμως μέσο αυτών των όρων χρήσης από τρίτους), γραφικών, φωτογραφιών, σχεδίων, κειμένων, των παρεχομένων υπηρεσιών και γενικά όλων των αρχείων αυτού του site, αποτελούν πνευματική ιδιοκτησία, κατατεθειμένα σήματα και σήματα υπηρεσιών του meteovolos.gr και προστατεύονται κατά τις σχετικές διατάξεις του ελληνικού δικαίου, του ευρωπαϊκού δικαίου και των διεθνών συμβάσεων. Συνεπώς, κανένα εξ αυτών δε δύναται να αποτελέσει εν όλω ή εν μέρει αντικείμενο πώλησης, αντιγραφής, τροποποίησης, αναπαραγωγής, αναδημοσίευσης ή να “φορτωθεί”, να μεταδοθεί ή να διανεμηθεί με οποιονδήποτε τρόπο. Εξαιρείται η περίπτωση της μεμονωμένης αποθήκευσης ενός και μόνου αντιγράφου τμήματος του περιεχομένου σε έναν απλό προσωπικό Η/Υ (ηλεκτρονικό υπολογιστή) για προσωπική και όχι δημόσια ή εμπορική χρήση και χωρίς απαλοιφή της ένδειξης προέλευσής τους από τo meteovolos.gr, χωρίς να θίγονται με κανένα τρόπο τα σχετικά δικαιώματα πνευματικής και βιομηχανικής ιδιοκτησίας. Τα λοιπά προϊόντα ή υπηρεσίες που αναφέρονται στις ηλεκτρονικές σελίδες του παρόντος κόμβου και φέρουν τα σήματα των αντίστοιχων οργανισμών, εταιρειών, συνεργατών φορέων, ενώσεων ή εκδόσεων, αποτελούν δική τους πνευματική και βιομηχανική ιδιοκτησία και συνεπώς οι φορείς αυτοί φέρουν τη σχετική ευθύνη. Ο επισκέπτης / χρήστης των σελίδων και των υπηρεσιών του meteovolos.gr αναλαμβάνει την ευθύνη για οποιαδήποτε ζημία προκαλείται στο meteovolos.gr από κακή ή αθέμιτη χρήση των σχετικών υπηρεσιών.\nΠεριορισμός ευθύνης του meteovolos.gr\nΥπό οποιεσδήποτε συνθήκες, συμπεριλαμβανομένης και της περίπτωσης αμέλειας, τo meteovolos.gr δεν ευθύνεται για οποιασδήποτε μορφής ζημία υποστεί ο επισκέπτης / χρήστης των σελίδων, υπηρεσιών, επιλογών και περιεχομένων του meteovolos.gr στις οποίες προβαίνει με δική του πρωτοβουλία και με τη γνώση των όρων του παρόντος. Τα περιεχόμενα του meteovolos.gr παρέχονται “όπως ακριβώς είναι” χωρίς καμία εγγύηση εκπεφρασμένη ή και συνεπαγόμενη με οποιοδήποτε τρόπο. Στο μέγιστο βαθμό και σύμφωνα με το νόμο, τo meteovolos.gr αρνείται όλες τις εγγυήσεις εκπεφρασμένες ή και συνεπαγόμενες, συμπεριλαμβανομένων, όχι όμως περιοριζόμενων σε αυτό, αυτών, οι οποίες συνεπάγονται την εμπορευσιμότητα και την καταλληλότητα για ένα συγκεκριμένο σκοπό. Το meteovolos.gr δεν εγγυάται ότι οι σελίδες, οι υπηρεσίες, οι επιλογές και τα περιεχόμενα θα παρέχονται χωρίς διακοπή, χωρίς σφάλματα και ότι τα λάθη θα διορθώνονται. Επίσης το meteovolos.gr δεν εγγυάται ότι το ίδιο ή οποιοδήποτε άλλο συγγενικό site ή οι εξυπηρετητές “servers” μέσω των οποίων αυτά τίθενται στη διάθεσή σας, σας παρέχονται χωρίς “ιούς” ή άλλα επιζήμια συστατικά. Το meteovolos.gr δεν εγγυάται σε καμία περίπτωση την ορθότητα, την πληρότητα ή και διαθεσιμότητα των περιεχομένων, σελίδων, υπηρεσιών, επιλογών ή τα αποτελέσματά τους. Το κόστος των ενδεχόμενων διορθώσεων ή εξυπηρετήσεων, το αναλαμβάνει ο επισκέπτης / χρήστης και σε καμία περίπτωση τo meteovolos.gr.\nΤο meteovolos.gr δεν ελέγχει τη διαθεσιμότητα, το περιεχόμενο, την πολιτική προστασίας των προσωπικών δεδομένων, την ποιότητα και την πληρότητα των υπηρεσιών άλλων web sites και σελίδων στα οποία παραπέμπει μέσω “δεσμών”, hyperlinks ή διαφημιστικών banners. Συνεπώς για οποιοδήποτε πρόβλημα παρουσιασθεί κατά την επίσκεψη / χρήση τους οφείλετε να απευθύνεστε απευθείας στα αντίστοιχα web sites και σελίδες, τα οποία και φέρουν τη σχετική ευθύνη για την παροχή των υπηρεσιών τους. Το meteovolos.gr σε καμία περίπτωση δεν πρέπει να θεωρηθεί ότι ενστερνίζεται ή αποδέχεται το περιεχόμενο ή τις υπηρεσίες των web sites και των σελίδων στα οποία παραπέμπει ή ότι συνδέεται με αυτά κατά οποιονδήποτε άλλο τρόπο. To meteovolos.gr περιλαμβάνει links (“δεσμούς”) προς άλλα websites τα οποία και δεν ελέγχονται από το ίδιο αλλά από τρίτους φορείς (φυσικά ή νομικά πρόσωπα) . Σε καμία περίπτωση δεν ευθύνεται τo meteovolos.gr για τους Όρους Προστασίας των Προσωπικών Δεδομένων τους οποίους αυτοί ακολουθούν .\nΤο meteovolos.gr αναπτύσσει τα δικά του Σύντομα Μηνύματα παρέχοντας στους επισκέπτες / χρήστες των υπηρεσιών του τη δυνατότητα να λάβουν μέρος στη συζήτηση επίκαιρων θεμάτων με την αποστολή γραπτών μηνυμάτων. Οι επισκέπτες / χρήστες του meteovolos.gr οφείλουν να τηρούν τους κανόνες της καλής συμπεριφοράς και της ευπρέπειας και να μην προβαίνουν σε παράνομες ή ανήθικες διατυπώσεις. Το meteovolos.gr διατηρεί το δικαίωμα να απαγορεύσει ή να διακόψει την προβολή του γραπτού μηνύματος σε περίπτωση παράβασης των ανωτέρω όρων. Το meteovolos.gr σε καμία περίπτωση δεν μπορεί να θεωρηθεί ότι αποδέχεται ή ενστερνίζεται κατά οποιονδήποτε τρόπο τις εκφραζόμενες σε αυτούς τους χώρους προσωπικές ιδέες ή αντιλήψεις. Οι επισκέπτες / χρήστες των σχετικών υπηρεσιών διατηρούν το δικαίωμα πνευματικής ιδιοκτησίας στις απόψεις που εκφράζουν με τα μηνύματά τους. Ισχύουν οι γενικοί κανόνες όπως αυτοί δημοσιεύονται στα Σύντομα Μηνύματα από τους διαχειριστές.\nΟι ανωτέρω όροι και προϋποθέσεις χρήσης του meteovolos.gr, καθώς και οποιαδήποτε τροποποίηση, αλλαγή ή αλλοίωσή τους διέπονται και συμπληρώνονται από το ελληνικό δίκαιο, το δίκαιο της ευρωπαϊκής ένωσης και τις σχετικές διεθνείς συνθήκες. Οποιαδήποτε διάταξη των ανωτέρω όρων καταστεί αντίθετη προς το νόμο, παύει αυτοδικαίως να ισχύει και αφαιρείται από το παρόν, χωρίς σε καμία περίπτωση να θίγεται η ισχύς των λοιπών όρων. Το παρόν αποτελεί τη συνολική συμφωνία μεταξύ του meteovolos.gr και του επισκέπτη / χρήστη των σελίδων και υπηρεσιών του και δε δεσμεύει παρά μόνο αυτούς. Καμία τροποποίηση των όρων αυτών δε θα λαμβάνεται υπόψη και δε θα αποτελεί τμήμα της συμφωνίας αυτής, εάν δεν έχει διατυπωθεί εγγράφως και δεν έχει ενσωματωθεί σε αυτή.\nΗ διαχείριση και προστασία των προσωπικών δεδομένων του επισκέπτη/ χρήστη των υπηρεσιών του meteovolos.gr υπόκειται στους όρους του παρόντος τμήματος καθώς και από τις σχετικές διατάξεις του ελληνικού (Ν. 2472/1997) για την προστασία του ατόμου από την προστασία δεδομένων προσωπικού χαρακτήρα όπως έχει συμπληρωθεί με τις αποφάσεις του Προέδρου της Επιτροπής Προστασίας Προσωπικών Δεδομένων, τα Π. Δ. 207/1998 και 79/2000 και το άρθρο 8 του Ν. 2819/2000) και του ευρωπαϊκού δικαίου (οδηγίες 95/46/ΕΚ και 97/66/ΕΚ). Οι παρόντες όροι διατυπώνονται λαμβανομένων υπόψη τόσο της ραγδαίας ανάπτυξης της τεχνολογίας και ειδικότερα του Internet όσο και του υπάρχοντος – αν και μη πλήρως ανεπτυγμένου – πλέγματος νομικών ρυθμίσεων σχετικά με τα ζητήματα αυτά. Σε αυτό το πλαίσιο, οποιαδήποτε ενδεχόμενη σχετική ρύθμιση θα αποτελέσει αντικείμενο του παρόντος τμήματος. Σε κάθε περίπτωση το meteovolos.gr διατηρεί το δικαίωμα αλλαγής των όρων προστασίας των προσωπικών δεδομένων κατόπιν ενημέρωσης των επισκεπτών / χρηστών και μέσα στο υπάρχον ή και ενδεχόμενο νομικό πλαίσιο. Εάν κάποιος επισκέπτης / χρήστης δε συμφωνεί με τους όρους προστασίας των προσωπικών δεδομένων που προβλέπονται στο παρόν τμήμα οφείλει να μη χρησιμοποιεί τις υπηρεσίες του meteovolos.gr. Προσωπικά στοιχεία τα οποία συλλέγει το δίκτυο.\nΓια την εγγραφή του επισκέπτη / χρήστη στις λίστες παραληπτών (mailing lists) των Ενημερωτικών Δελτίων (Δελτία Τύπου) του meteovolos.gr ζητούνται τα εξής στοιχεία : Ονοματεπώνυμο / Επωνυμία – E-mail. To meteovolos.gr μπορεί να διατηρεί αρχείο με τις ηλεκτρονικές διευθύνσεις των παραληπτών για την αποστολή και άλλων μηνυμάτων ενημερωτικού ή οικονομικού χαρακτήρα πέρα από τα Δελτία Τύπου εκτός αν ο παραλήπτης δεν επιθυμεί κάτι τέτοιο.\nTo meteovolos.gr μπορεί να χρησιμοποιεί cookies για την αναγνώριση του επισκέπτη / χρήστη ορισμένων υπηρεσιών και σελίδων του meteovolos.gr (π.χ. Δελτία Τύπου). Τα cookies είναι μικρά αρχεία κειμένου που αποθηκεύονται στο σκληρό δίσκο κάθε επισκέπτη / χρήστη και δεν λαμβάνουν γνώση οποιουδήποτε εγγράφου ή αρχείου από τον υπολογιστή του. Χρησιμοποιούνται για την διευκόλυνση πρόσβασης του επισκέπτη / χρήστη όσον αφορά τη χρησιμοποίηση συγκεκριμένων υπηρεσιών του meteovolos.gr, για στατιστικούς λόγους προκειμένου να καθορίζονται οι περιοχές στις οποίες οι υπηρεσίες του meteovolos.gr είναι χρήσιμες ή δημοφιλείς. Ο επισκέπτης / χρήστης του meteovolos.gr μπορεί να ρυθμίσει τον διακομιστή του κατά τέτοιο τρόπο ώστε είτε να τον προειδοποιεί για τη χρήση των cookies σε συγκεκριμένες υπηρεσίες του meteovolos.gr είτε να μην επιτρέπει την αποδοχή της χρήσης cookies σε καμία περίπτωση. Σε περίπτωση που ο επισκέπτης / χρήστης των συγκεκριμένων υπηρεσιών και σελίδων του meteovolos.gr δεν επιθυμεί την χρήση cookies για την αναγνώριση του δεν μπορεί να έχει περαιτέρω πρόσβαση στις υπηρεσίες αυτές.\nH διεύθυνση IP μέσω της οποίας ο Η/Υ έχει πρόσβαση στο Internet και στη συνέχεια στo meteovolos.gr αξιοποιείται αποκλειστικά για την συγκέντρωση στατιστικών στοιχείων.\nTo meteovolos.gr διαφυλάσσει τον προσωπικό χαρακτήρα των στοιχείων σας και ΔΕΝ δύναται να τα μεταβιβάσει σε οποιονδήποτε τρίτο (φυσικό ή νομικό πρόσωπο) για κανένα λόγο με την εξαίρεση σχετικών διατάξεων του νόμου και προς τις αρμόδιες και μόνο αρχές. To meteovolos.gr διατηρεί αρχεία με τα προσωπικά στοιχεία, τα οποία αποστέλλει ο επισκέπτης / χρήστης αποκλειστικά για λόγους επικοινωνίας. Ο επισκέπτης / χρήστης μπορεί να επικοινωνήσει με το αρμόδιο τμήμα προκειμένου να διασταυρώσει την ύπαρξη προσωπικού του αρχείου, την διόρθωση αυτού, την αλλαγή του ή την διαγραφή του. Επισκέπτες / χρήστες του meteovolos.gr που είναι ανήλικοι έχουν πρόσβαση στις υπηρεσίες του meteovolos.gr μόνο με τη συγκατάθεση των γονέων ή των κηδεμόνων τους και δεν έχουν υποχρέωση να υποβάλλουν τα προσωπικά τους στοιχεία. Σε περίπτωση υποβολής τέτοιων στοιχείων από ανήλικουςTo meteovolos.gr διαγράφει τις σχετικές πληροφορίες. To meteovolos.gr είναι δυνατόν να επεξεργάζεται τμήμα ή το σύνολο των στοιχείων που εσείς έχετε αποστείλει για λόγους στατιστικούς και βελτίωσης των παρεχομένων υπηρεσιών – πληροφοριών του.


5 καλοκαιρινά μουσικά φεστιβάλ που σε περιμένουν να ζήσεις την μαγεία τους! - Frapress\n5 καλοκαιρινά μουσικά φεστιβάλ που σε περιμένουν να ζήσεις την μαγεία τους!\nΜαρία Γριζά 11/05/2018 EventsΔιασκέδασεΠροτεινόμενο\nΤο καλοκαίρι φτάνει και τα μουσικά φεστιβάλ της χώρας έχουν ήδη κάνει τηάνν εμφιση τους. Εσύ θα λείπεις;\nΝομίζεις πως τα έχεις ζήσει όλα; Κι όμως. Η ζωή είναι γεμάτη εκπλήξεις και τα μουσικά φεστιβάλ που θα σου προτείνουμε, είναι εδώ για να δώσουν λίγη ακόμα μαγεία. Η Άνοιξη έχει μπει για τα καλά, τη νιώθουμε κιόλας. Έτσι λοιπόν, το μυαλό μας έχει ήδη λίγο καλοκαιρινό αέρα.\nΔες παρακάτω 5 μοναδικούς προορισμούς με τα καλύτερα μουσικά φεστιβάλ της χρονιάς.\n#1 Release Athens, Πλατεία Νερού\nΤο Release Athens επιστρέφει για μια ακόμη φορά και έρχεται να κάνει ακόμη πιο όμορφες τις νύχτες μας στην πρωτεύουσα. Το μουσικό αυτό φεστιβάλ ξεκινά από τις 31 Μαΐου και συνεχίζει δυναμικά στις 1 και 17 Ιουνίου. Προσοχή, προσοχή ούτε σκηνή, ούτε χημικές τουαλέτες (καλά από αυτές μπορεί να έχει), αλλά θα έχει πολύ κόσμο και σίγουρα γνωριμίες. Για τον λόγο αυτό το Release Athens μας καλεί στην Πλατεία Νερού να ακούσουμε τα μεγαλύτερα ονόματα της παγκόσμιας μουσικής σκηνής καθώς και εγχώρια συγκροτήματα.\n#2: 7ο Φεστιβάλ Δάσους, Αρβανίτσας\nΕτοιμαστείτε για άλλο ένα συναρπαστικό μουσικό φεστιβάλ πάνω στο βουνό. Για 7η συνεχόμενη χρονιά ο Ελληνικός Ορειβατικός Σύνδεσμος Κυριακίου διοργανώνει, στην πανέμορφη Αρβανίτσα (κοντά στη Λειβαδιά), ένα καταπληκτικό μουσικό φεστιβάλ Δάσους σε υψόμετρο 1000 μέτρων.\nΤο δάσος βρίσκεται μιάμιση ώρα μακριά από την Αθήνα και μόλις τριάντα λεπτά από τις υπέροχες παραλίες του Κορινθιακού κόλπου, οπότε εκτός από το βουνό μπορεί κανείς να απολαύσει και τη θάλασσα. Στο φεστιβάλ κυριαρχεί η ελληνική μουσική. Και όπως κάθε μουσικό φεστιβάλ που σέβεται τον εαυτό του σου προσφέρει απλόχερα χώρο για να στήσεις το σπίτι σου (σκηνή, για να μην ξεχνιόμαστε), τουαλέτες, ντουζιέρες και μικρά και λειτουργικά εστιατόρια και καφέ. Γιατί νηστικό αρκούδι δεν χορεύει. Γι’ αυτό, 13 με 15 Ιουλίου μην κανονίσεις τίποτα!\n#3: Matala Beach Festival, Κρήτη\nΕντάξει, τι να πρωτοπούμε για τα Μάταλα. Κοσμοξακουσμένο και όχι άδικα, το φεστιβάλ των Ματάλων άνοιξε τις πύλες του πριν από 7 χρόνια και ακόμα καλά κρατεί, καθώς αποτελεί το μοναδικό μουσικό φεστιβάλ της Ελλάδας που μαζεύονται άτομα από όλον τον κόσμο. Φέτος διοργανώνεται 22 με 24 Ιουλίου.\nΣτον χώρο θα βρεις 2 μουσικές σκηνές (την Caves stage και την Square stage) στις οποίες εκτός από γνωστούς Έλληνες καλλιτέχνες θα βρεις και ξένους οι οποίοι θα σε ταξιδέψουν σε ρέγκε μελωδίες. Τα Μάταλα βρίσκονται περίπου 1 ώρα μακριά από το Ηράκλειο αλλά φόρτισε τις μπαταρίες σου με υπομονή γιατί από τον πολύ κόσμο μπορείς να κάνεις και λίγο παραπάνω. Επίσης το Matala Beach Festival σου προσφέρει δυνατότητες να συμμετάσχεις σαν μουσικός με το συγκρότημά σου είτε να φτιάξεις την αφίσα του μουσικού φεστιβάλ.\nΠάμε στα facilities τώρα. Υπάρχει αρκετός χώρος για να κατασκηνώσεις, αλλά για καλό και για κακό υπάρχουν αρκετά ξενοδοχεία στην περιοχή. Ντουζιέρες υπάρχουν (το νερό ζεσταίνεται από τον υπέροχο ήλιο της Ελλάδας) και από φαΐ παραπονεμένος δεν θα μείνεις από τις τοπικές ταβέρνες.\nΤο μόνο σχετικά αρνητικό είναι οι χημικές τουαλέτες (με τόσο κόσμο μακριά και αγαπημένοι βρε αδερφέ). Πηγαίνοντας, να είσαι ανοιχτός σε οοολα, καθώς θα επισκεφθείς ένα από τα καλύτερα μέρη για γνωριμίες. Ακόμη κάθεσαι;\nTips: Πήγαινε 1 με 2 μέρες νωρίτερα για να βρεις μέρος να μείνεις. Και πέτα όλες σου τις αναστολές γιατί αυτή η εμπειρία θα σου μείνει αξέχαστη.\n#4: Odyssia Festival, Κόρινθος\nOdyssia Festival; Μα τι στο καλό είναι αυτό; Αυτό ήταν το πρώτο πράγμα που είπα μόλις αντίκρισα το συγκεκριμένο μουσικό φεστιβάλ, αλλά πίστεψέ με παίζει δυνατά. Είναι ένα από τα λίγα μουσικά φεστιβάλ με ηλεκτρονική μουσική, αν όχι το μοναδικό.\nΤο όνομα του μουσικού φεστιβάλ είναι εμπνευσμένο από το έπος του Ομήρου – Οδύσσεια – και σε καλεί να ζήσεις την δική σου Οδύσσεια για τρεις συνεχόμενες μέρες στο Cariocas Beach Club του Σχοίνου Κορινθίας (μια ανάσα από το Λουτράκι). Από τις 13 έως τις 15 Ιουλίου, ετοιμάσου να ταξιδέψεις σε μουσικοχορευτικά μονοπάτια στην ξηρά και τη θάλασσα.\nΤέλος, το Odyssia Festival γιορτάζει την δημιουργικότητα. Για τον λόγο αυτόν, κάθε χρόνο στο μουσικό αυτό φεστιβάλ συμμετέχουν καλλιτέχνες από διάφορες χώρες. Ειδικότερα φέτος, με την θεματική “3d Eye” (το Τρίτο Μάτι), οι καλλιτέχνες εμπνέονται από τη σύνθεση της φυσικής όρασης με την νοητική, τοποθετώντας στον καμβά τους απτά αλλά και άυλα στοιχεία που περισυλλέγουν από την φύση, με μοναδικό περιορισμό την φαντασία τους!\n#5: River Flow Festival, Βεργίνα\nΚαι αν με ρωτούσε ποτέ κανείς γιατί είναι φημισμένη η Βεργίνα θα έλεγα για τον τάφο του Μεγάλου Αλεξάνδρου και τη μπύρα. Μα να που για ακόμη μια φορά πέφτω έξω. Η Βεργίνα έχει να μας προσφέρει ένα εναλλακτικό μουσικό φεστιβάλ σε σχέση με ό,τι έχουμε συνηθίσει. Η Unrated Team για επτά συναπτά έτη διοργανώνει με μεγάλη επιτυχία αυτό το μουσικό φεστιβάλ Hip-Hop και ηλεκτρονικής μουσικής μέσα σε μια κατάφυτη τοποθεσία, μόλις 20 λεπτά μακριά από την Βέροια. Π\nάρε παραμάσχαλα την όμορφη σκηνούλα σου και ανέβα προς τον βορρά από τις 2 έως τις 6 Αυγούστου. Το φεστιβάλ διαρκεί τέσσερις μερούλες και, όπως καταλαβαίνεις, ετοιμάσου να προμηθευτείς όσο πιο γρήγορα γίνεται το εισιτήριό σου. Το μουσικό αυτό φεστιβάλ σου προσφέρει απλόχερα χώρο για την σκηνή σου, αρκετά μαγαζιά για να προμηθευτείς φαγητό, καφέ και ό τι άλλο μπορεί να θελήσεις.\nΤο πιο σημαντικό από την πλευρά των facilities, είναι οι 40 τουαλέτες και 30 ντουζιέρες (θα κοροϊδεύεις λογικά την χαρά μου, αλλά αν βρεθείς ποτέ σε κάποιο μουσικό φεστιβάλ τότε θα με καταλάβεις). Δεν ξέρω αν αυτό που μόλις θα πω θα σε δελεάσει για να πας, αλλά θα είναι και ο Lex ανάμεσα στα ονόματα του line up (if you are a man of culture as well).\nΤα εισιτήρια σε περιμένουν!\nΠροηγούμενο άρθροΔες με βάση το εισόδημα και την ηλικία σου, πόσες πιθανότητες είχες να επιβιώσεις στον Τιτανικό!\nΕπόμενο άρθροΦωτο-αφιέρωμα: Ένα ζευγάρι σφιχτά κορδόνια


Παναγιώτης Διακοφώτης: «Ελπίζουμε να έχει απολαβές από το στοίχημα και η Γ’ Εθνική» - Δημοκρατική της Ρόδου\nΠαναγιώτης Διακοφώτης: «Ελπίζουμε να έχει απολαβές από το στοίχημα και η Γ’ Εθνική»\nΣτην πρωινή εκπομπή του Q Radio Χανιά Sport Fm φιλοξενήθηκε το μέλος της Ε.Ε. της ΕΠΟ και πρόεδρος της ΕΠΣ Δωδεκανήσων Παναγιώτης Διακοφώτης, ο οποίος απάντησε στα ερωτήματα του Κώστα Νίτσε, όπου μεταξύ άλλων μίλησε για έναρξη προπονήσεων στις 7/1 και πρωταθλημάτων αρχές Φεβρουαρίου.\nΕν τω μεταξύ, αποκάλυψε πως η ΕΠΟ σκέφτεται αλλαγή στα μπαράζ της Γ’ Εθνικής ενώ τόνισε πως υπάρχουν συζητήσεις για να πάρουν χρήματα από το στοίχημα και οι ομάδες της Γ’ Εθνικής αλλά και του τοπικού!\nΕπίσης, ανέφερε πώς θα γίνει πρόταση για εκλογές στην ΕΠΟ στις 17/1.\nΑναλυτικά τα όσα είπε σε απόδοση του Sports-Factory:\n-Ποια είναι εκτίμησή σας για το πότε και αν θα ξεκινήσει το πρωτάθλημα;\n«Εμείς δεν έχουμε καμία πρόθεση να μην ξεκινήσει το πρωτάθλημα της Γ’ Εθνικής απλώς περιμένουμε τις εξελίξεις, σιγά-σιγά βελτιώνεται η κατάσταση. Υπάρχει και η δήλωση που έκανε ο κ. Αυγενάκης ο οποίος λέει έναρξη προπονήσεων για τα υπόλοιπα αθλήματα αρχές του χρόνου. Φαντάζομαι ότι στο πλαίσιο αυτό θα κινηθούμε κι εμείς, θα περιμένουμε να δούμε αν τελικά ξεκινήσουν οι προπονήσεις όπως ανακοίνωσε και ο υπουργός.\nΘα πάμε πλέον σε μια συζήτηση να δούμε πώς μπορούμε να ολοκληρώσουμε το πρωτάθλημα της Γ’ Εθνικής. Σίγουρα τα δεδομένα αλλάζουν όσον αφορά στις ομάδες που θα ανέλθουν στην κατηγορία, καταλαβαίνετε ότι το πρωτάθλημα είναι πολύ δύσκολο πλέον να ολοκληρωθεί, μιλάω για τους πρωταθλητές των 10 ομίλων.\nΦαντάζομαι θα πάμε σε μια λύση σε μονά παιχνίδια, σε ουδέτερα γήπεδα για να μπορέσουμε να έχουμε τις 4 ομάδες που θα ανέβουν στην Football League και βέβαια να πάμε στην λύση να ολοκληρωθεί όπως έχει προγραμματιστεί το πρωτάθλημα.\nΔηλαδή κανονικά σε δύο γύρους και όχι όπως έχει ακουστεί από κάποιους για ένα γύρο».\n-Οπότε ουσιαστικά πρόκειται για μια τροποποίηση των μπαράζ, έτσι;\n«Αυτή την στιγμή το μόνο που μπορούμε να σκεφτούμε είναι ότι θα τροποποιήσουμε τα μπαράζ. Δεν έχει μπει στο τραπέζι γενικά κάτι, γιατί ό,τι και να κάνεις αν δεν δεις τις εξελίξεις της πανδημίας δεν μπορείς να προγραμματίσεις…».\n-Μιλώντας με τον προπονητή της ομάδας των Χανίων, τον Αλέκο Βοσνιάδη, μας είπε ότι «επιτέλους έχουμε κάτι να χαμογελάμε»… Έχουν λόγο να χαμογελάνε και οι μικρότερες κατηγορίες, τα ερασιτεχνικά, αν και εφόσον οι καμπύλες, οι δείκτες συνεχίσουν την ύφεση την οποία παρουσιάζουν το τελευταίο διάστημα;\n«Ναι, είναι ένα καλό πρώτο βήμα για το ποδόσφαιρο η έναρξη της Super League 2 αν και βλέπετε ότι είναι πολύ αυστηροί, αν έχετε διαβάσει τις οδηγίες και τους όρους για να μπορείς να κάνεις προπονήσεις, να κάνεις τα τεστ.\nΕυτυχώς υπάρχει ένα αποδεκτό όσον αφορά τα τεστ, ανά πέντε άτομα ένα τεστ οπότε μειώνει τα έξοδα των ομάδων, δηλαδή δεν κάνουν και οι τριάντα κάθε φορά.\nΚάνουν ανά πέντε ένα τεστ, δηλαδή παίρνουν το υγρό από τους πέντε που δίνουν δείγμα και από εκεί και πέρα το αναλύουν κι αν τυχόν βρεθεί θετικό, τότε καλούν τους πέντε και κάνουν ξεχωριστά στον καθένα για να μειώσουν τα έξοδα, λογικό το ακούω.\nΚαταλαβαίνετε ότι αν ήθελε κάθε ομάδα γύρω στις 2.000 ευρώ για να κάνει προπονήσεις ανά εβδομάδα είναι πολύ μεγάλο κόστος, συμβόλαιο δεν υπάρχει αυτή την στιγμή στην Super League 2. Αναμένουμε όπως τουλάχιστον έχουμε μάθει, στις 15/1 να περάσει και η τροποποίηση για το στοίχημα, να δοθούν έσοδα σε αυτές τις κατηγορίες (Super League 1, Super League 2, Football League).\nΑυτό βέβαια, έχει ειπωθεί και έχει γραφτεί από το καλοκαίρι, αυτό το σκεπτικό, η προεργασία για το στοίχημα και νομίζω είναι ένα αίτημα που εδώ και χρόνια φωνάζουμε εμείς του ποδοσφαίρου ότι οι εταιρείες αυτές δεν γίνεται να μπορούν να κερδίζουν σε βάρος του ποδοσφαίρου και να μην προσφέρουν στο ποδόσφαιρο».\n-Είναι και μια δοκιμασμένη συνταγή από το ΠΡΟΠΟ αν θυμάστε, έδινε λεφτά στις ομάδες…\n«Ακριβώς, χρησιμοποιείς το σήμα, το όνομα των Χανίων π.χ. και δεν δίνεις απολύτως τίποτα. Κερδίζεις από την ανώνυμη εταιρεία που λέγεται Χανιά αλλά δεν δίνεις κάτι.\nΝομίζω ότι ο κ. Γεραπετρίτης το έχει βάλει στην σωστή βάση. Είχε γίνει μια μελέτη πριν δύο χρόνια και είχε μπει στο τραπέζι αλλά τελικά δεν προχώρησε. Πριν δυόμιση χρόνια ήταν, επί ΣΥΡΙΖΑ, ότι αν κρατάνε το 5% από τα κερδισμένα κουπόνια, το ποσό που θα μαζευτεί στο τέλος στην χρονιάς είναι 60.000.000 ευρώ.\nΤο ποσό αυτό θα μπορούσε να προσφέρει πάρα πολλά στον αθλητισμό. Ελπίζουμε να μπει σε αυτή την βάση και να βοηθηθούν όλα τα αθλήματα, όχι μόνο το ποδόσφαιρο αλλά και τα υπόλοιπα.\nΑυτή την στιγμή χρειάζεται στήριξη από την πολιτεία ο αθλητισμός και ιδιαίτερα ο ερασιτεχνικός…».\n-Θα αποτελέσουν εμπόδιο τα τεστ για την έναρξη της Γ’ Εθνικής και των ερασιτεχνικών; Σε τι πλαίσιο θα ξεκινήσουμε, αν ξεκινήσουμε;\nΚι όχι μόνο αυτό, είδαμε και φαινόμενα να τιμωρούνται ομάδες για ρίψη κροτίδων σε παιχνίδι Γ’ Εθνικής στην αρχή, το θυμάστε πολύ καλά!».\n-Το είχαμε θίξει γιατί δεν γίνεται οι Ενώσεις και οι παρατηρητές να κάνουν τους αστυφύλακες. Το είδαμε να γίνεται σε γήπεδα. Πρέπει ο κόσμος να καταλάβει ότι προσπαθούμε να επιστρέψουμε σε μια όποια «κανονικότητα» θα πρέπει να βοηθήσουν και οι ίδιοι. Δηλαδή γίνεται μάχη για να ξεκινήσουν αυτά τα πρωταθλήματα, μην πάμε τώρα εμείς να τους δώσουμε μια και τα ρίξουμε στον Καιάδα…\n«Ακριβώς και πιστεύω ότι το φαινόμενο αυτό επηρέασε αρνητικά την επιτροπή να μας δώσει το πράσινο φως για τις δύο κατηγορίες.\nΝομίζω ότι τα διαβάζουν, τα βλέπουν, παίχτηκε στα δελτία ειδήσεων, ανέβηκε στα σάιτ, στις εφημερίδες. Όλα αυτά είναι κατά του ποδοσφαίρου επομένως θα πρέπει όλοι να συμμορφωθούν, και να πάμε να βοηθήσουμε το άθλημα να τελειώσουμε αυτή την δύσκολη χρονιά φέτος που την αναμέναμε δύσκολη».\n-Γίνεται και μεγάλη μάχη από όλους γενικότερα, ειδικά στο χώρο του αθλητισμού, κυρίως στις μικρότερες κατηγορίες, να μπορέσουν να αντεπεξέλθουν. Δυστυχώς έχει εχθρούς και εκ των έσω σε αυτό το κομμάτι…\n«Ακριβώς έτσι είναι όπως τα λέτε. Εντάξει δεν θα πάμε στην λύση να έχουμε σε κάθε γήπεδο αστυνόμο. Θα πρέπει να συμμορφωθούμε όλοι να περάσει αυτή η χρονιά».\n-Σε περίπτωση που ξεκινήσουμε 7/1 προπονήσεις φαντάζομαι τέλη Ιανουαρίου θα μπορέσουμε να ξεκινήσουμε τόσο τη Γ’ όσο και τα ερασιτεχνικά…\n«Σωστά, κάπου εκεί υπολογίζουμε ότι θα είναι η έναρξη!».\n-Ένα σχόλιο για τις εκλογές της ΕΠΟ, πότε θα γίνουν;\n«Απ’ ότι ξέρω η ημερομηνία που θα προτείνουμε την Πέμπτη θα είναι για 17/1, πάλι με κάποια επιφύλαξη τουλάχιστον από την δικιά μου πλευρά, αν μας επιτρέψουν τις μετακινήσεις από νομό σε νομό. Έχουμε το περιθώριο και για περαιτέρω, θα δούμε. Πάντως κάπου εκεί, 17, 16… θα είναι η νέα ημερομηνία για τις εκλογές».\n-Όσον αφορά τους υποψήφιους είδαμε και το όνομα του Θοδωρή Ζαγοράκη…\n«Θα δούμε, υπάρχει μια πρόταση απ’ ότι γνωρίζω στον κ. Ζαγοράκη, όλα αυτά αλλάζουν, καταλαβαίνετε».\nΚλείνοντας ο Παναγιώτης Διακοφώτης έστειλε το δικό του μήνυμα στον κόσμο:\n«Θέλω να ευχηθώ υγεία πάνω από όλα, υπομονή να ξεπεράσουμε την πανδημία, να είμαστε όλοι στα σπίτια μας και να περιμένουμε τις οδηγίες των ειδικών έτσι ώστε να βοηθήσουμε και τον αθλητισμό και την οικονομία!».\nΠαναγιώτης Διακοφώτης: «Τον Φλεβάρη θα ξεκινήσει η F.L. μαζί με την Γ’ Εθνική» Στον «Metropolis 95,5» φιλοξενήθηκε ο πρόεδρος της ΕΠΣ Δωδεκανήσου και μέλος της…


Γιατί τα νήπια μπορεί να γίνουν τόσο ενοχλητικά; - e-press.gr\nΑρχική ΠΑΙΔΙ-ΟΙΚΟΓΕΝΕΙΑ Γιατί τα νήπια μπορεί να γίνουν τόσο ενοχλητικά;\nΓιατί τα νήπια μπορεί να γίνουν τόσο ενοχλητικά;\nΌχι δεν είναι η φαντασία σας. Πράγματι, τα νήπια μπορούν να γίνουν ιδιαίτερα ενοχλητικά και η επιστήμη μπορεί να μας εξηγήσει που οφείλονται μερικές από τις πιο ενοχλητικές τους συμπεριφορές. Μάλιστα, οι ειδικοί επισημαίνουν ότι είναι ιδιαίτερα φυσιολογικό εάν οι γονείς αισθάνονται εξοργισμένοι ανά διαστήματα ενώ εξίσου φυσιολογικές είναι και οι συμπεριφορές των νηπίων ανεξάρτητα από τον εκνευρισμό που μπορούν να προκαλέσουν.\nΌλα ξεκινούν στα… «τρομερά 2»\nΥπάρχει λόγος που στην ηλικία των δύο ετών δόθηκε ο συγκεκριμένος χαρακτηρισμός. Είναι κατά τη διάρκεια αυτής της ηλικίας που τα νήπια αρχίζουν να δείχνουν μια πλευρά του εαυτού τους, που δεν είχατε δει στο παρελθόν. Μερικές φορές, η εξέλιξη που εκτυλίσσεται μπροστά στα μάτια των γονιών είναι εντυπωσιακή. Άλλες πάλι μπορεί να είναι αρκετή για να σας κάνει να… τραβήξετε τα μαλλιά σας.\nΚαι όσο ενοχλητική και αν φαίνεται η συμπεριφορά των παιδιών εκείνη την περίοδο, μπορείτε να νιώσετε λίγο καλύτερα γνωρίζοντας ότι ο τρόπος με τον οποίο ενεργούν τα νήπια είναι απλώς ένα στάδιο, που θα ξεπεράσουν μεγαλώνοντας καθώς θα αναπτύσσονται γνωστικά.\nΝήπια υψηλών ταχυτήτων\nΚατά την νηπιακή φάση, ο εγκέφαλος των παιδιών αναπτύσσεται ραγδαία και τότε διαμορφώνεται η θεωρία του νου. Η συγκεκριμένη θεωρεί επιτρέπει στους ανθρώπους να κατανοήσουν ότι οι άλλοι έχουν διαφορετικές πεποιθήσεις και επιθυμίες από τις δικές μας. Αυτό είναι κάτι με το οποίο τα μωρά δεν γεννιούνται. Χρειάζεται μεγάλη γνωστική ανάπτυξη για να αποκτήσουν την συγκεκριμένη ικανότητα τα παιδιά.\nΤόσο πολύ που, ενώ αρχίζει να ενισχύεται και να διαμορφώνεται κατά τη νηπιακή ηλικία, μόνο όταν τα παιδιά φτάσουν μεταξύ τεσσάρων ή πέντε ετών θα έχουν αποκτήσει πλήρως. Στο γεγονός αυτό πιθανότατα οφείλεται η αυξημένη κοινωνικότητα των νηπίων, συγκριτικά με παιδιά που ανήκουν σε μικρότερη ηλικιακή ομάδα.\nΕπομένως, τα νήπια μπορεί να παρουσιάζουν ενοχλητική συμπεριφορά σποραδικά, αλλά όλα είναι επειδή προσπαθούν να καταλάβουν τους κοινωνικούς περιορισμούς και πώς να αλληλεπιδράσουν με επιτυχία με τους άλλους. Και όλα αυτά επηρεάζονται από τον αναπτυσσόμενο εγκέφαλο και τους νευροδιαβιβαστές που ενεργοποιούνται με εκπληκτικούς ρυθμούς κατά τη διάρκεια της νηπιακής ηλικίας.\nΈνας από τους λόγους που τα νήπια μπορεί να γίνουν ενοχλητικά είναι επειδή αναζητούν την προσοχή από τους γονείς τους. Και ενώ τα νήπια θα προτιμούσαν να έχουν θετική προσοχή, θα τραβήξουν αρνητική προσοχή εάν δεν υπάρχει κάτι άλλο. Συγκεκριμένα, όταν τα νήπια νιώθουν ότι οι γονείς τα παραμελούν ή ότι δεν τους δίνουν αρκετό χρόνο, τότε είναι πολύ πιθανό να ενεργήσουν αρνητικά μόνο και μόνο για να σας αποσπάσουν την προσοχή.\nΩς εκ τούτου, είναι σημαντικό παρατηρώντας το παιδί να βρείτε τι είναι αυτό ακριβώς που χρειάζεται έτσι ώστε να μειωθούν τα περιστατικά ενοχλητικής συμπεριφοράς.\nΔιεκδικούν την ανεξαρτησία τους\nΌταν τα παιδιά φτάνουν στο στάδιο του νηπίου, ξεκινούν το ταξίδι τους για να γίνουν ανεξάρτητα. Και επειδή είναι ένα ταξίδι ανακάλυψης μέσω δοκιμής και λάθους, σίγουρα θα υπάρξουν κάποια κοινωνικά και συναισθηματικά εμπόδια στην πορεία. Σύμφωνα με τους ειδικούς, όταν τα νήπια διεκδικούν την ανεξαρτησία τους, θέλουν να δοκιμάζουν νέα πράγματα με συνέπεια.\nΑυτή είναι μια συναρπαστική περίοδος για τα νήπια γιατί νιώθουν ότι η περιπέτεια είναι διαθέσιμη σε κάθε ευκαιρία. Και ενώ υπάρχει ενθουσιασμός, υπάρχει επίσης πιθανότητα να νιώσουν φόβο ή αμηχανία εξαιτίας της πρωτοφανούς ανεξαρτησίας κάτι που είναι πιθανό να προκαλέσει άγχος αποχωρισμού και συναισθηματικές εκρήξεις επικών διαστάσεων.\nΑν και αυτό το στάδιο μπορεί να είναι λίγο ενοχλητικό για τους γονείς, είναι απαραίτητο για τα παιδιά καθώς θα μάθουν να δρουν αυτόνομα. Και αν οι γονείς είναι εκεί για να υποστηρίξουν τα νήπια όταν το χρειάζονται περισσότερο, τόσο λιγότερο ενοχλητική θα είναι η συμπεριφορά των παιδιών.\nΠροηγούμενο άρθρο20 πράγματα που δεν κάνουν ποτέ οι άνθρωποι με αυτοπεποίθηση\nΕπόμενο άρθροΣΥΡΙΖΑ: Θρίαμβος των προεδρικών, πανωλεθρία της Ομπρέλας – Ηχηρά ονόματα εκτός συνεδρίου


Εκτεταμένη αναφορά “WSJ” στις σχέσεις των Ενόπλων Δυνάμεων ΗΠΑ-Ελλάδας!\nWritten by pseed Φεβ 05, 2019\nRead 45577 times\nΕλικόπτερα που μετέφεραν Αμερικανούς και Έλληνες στρατιώτες προσγειώθηκαν ένα πρωινό του Ιανουαρίου στους πρόποδες του Ολύμπου στο πλαίσιο άσκησης με πραγματικά πυρά, κατά την οποία οι κοινές δυνάμεις ασκήθηκαν στην διάσωση πιλότου που\nέχει καταρριφθεί, γράφει η αμερικανική Wall Street Journal. Η άσκηση αυτή είναι η πιο πρόσφατη ένδειξη ότι ο αμερικανικός στρατός επεκτείνει την παρουσία του στην Ελλάδα, την οποία ο υπουργός Εξωτερικών των ΗΠΑ Μάικ Πομπέο χαρακτήρισε «σύμμαχο-κλειδί» στην περιοχή.\nΩστόσο η παρούσα αριστερή ελληνική κυβέρνηση του πρωθυπουργού Αλέξη Τσίπρα καλλιεργεί τις στρατιωτικές σχέσεις με τις ΗΠΑ, που αποτελούν «τον καλύτερο στρατηγικό σύμμαχο της Ελλάδας στην περιοχή», όπως δήλωσε σε συνέντευξή του το περασμένο φθινόπωρο. Η κοινή γνώμη στην Ελλάδα άρχισε να διάκειται ευνοϊκότερα προς τις ΗΠΑ κατά την διάρκεια της οικονομικής κρίσης.\nΟ τότε Πρόεδρος Μπαράκ Ομπάμα χαροποίησε πολλούς Έλληνες όταν επέκρινε δημόσια τη δημοσιονομική λιτότητα που επέβαλαν στην Αθήνα οι Ευρωπαίοι πιστωτές, με προεξάρχουσα την Γερμανία. Με κυβέρνηση ΣΥΡΙΖΑ – ένα πολιτικό κίνημα που πριν αναδειχθεί στην εξουσία κατήγγειλε τις ΗΠΑ ως το κέντρο του καπιταλιστικού ιμπεριαλισμού – η Ελλάδα βρίσκεται πολύ κοντά στην υπογραφή συμφωνίας για την αγορά νέων αεροσκαφών F-16, σημειώνει Η WSJ.\nΌμως και οι τοπικοί άρχοντες διαβλέπουν δυνητικά οφέλη από τις στενότερες σχέσεις με τις ΗΠΑ. Ο δήμαρχος Αλεξανδρούπολης, πόλης που έχει με παραδοσιακά στενούς δεσμούς με την Ρωσία, έχει ζητήσει από τον Αμερικανό πρέσβη Τζέφρι Πάιατ να δημιουργηθεί εκεί μόνιμη στρατιωτική βάση. Τον Σεπτέμβριο οι ΗΠΑ ήταν τιμώμενη χώρα στην Διεθνή Έκθεση της Θεσσαλονίκης, όπου παρέστη ο υπουργός Εμπορίου Γουίλμπουρ Ρος και συμμετείχαν δεκάδες αμερικανικές επιχειρήσεις.\nΤον Νοέμβριο διοργανώθηκε στην βάση του Βόλου εορτή των Ευχαριστιών με καλεσμένους Αμερικανούς στρατιωτικούς και με γεύμα που περιλάμβανε γαλοπούλα, χταπόδι με ζυμαρικά και τσίπουρο. «Η Ελλάδα αποτελεί κρίσιμο πυλώνα σταθερότητας στην Ανατολική Μεσόγειο και στα Βαλκάνια. Ερευνούμε μαζί με τον ελληνικό στρατό τοποθεσίες και ευκαιρίες για την διεξαγωγή κοινών ασκήσεων και την βελτίωση της ετοιμότητάς μας», δήλωσε ο Αμερικανός στρατιωτικός ακόλουθος Ριντ Άντερσον.\nΑμερικανοί αξιωματούχοι επιμένουν πως οι ΗΠΑ παραμένουν προσηλωμένες στην σχέση τους με την Άγκυρα και ότι η αυξανόμενη χρήση ελληνικών υποδομών δεν έχει ως στόχο την υποκατάσταση των επιχειρήσεων στην Τουρκία. Ωστόσο ο αμερικανικός στρατός έχει μειώσει την παρουσία του εκεί. Οι ασκήσεις του Ιανουαρίου – οι πρώτες μεταξύ των δύο συμμάχων στις οποίες συμμετείχαν αεροπορικές δυνάμεις – έγιναν από Αμερικανούς και Έλληνες στρατιώτες που εκπαιδεύονται μαζί στην βάση του Βόλου.\nΕκεί σταθμεύουν 350 αμερικανοί στρατιωτικοί, ενώ από την βάση του Στεφανοβίκειου επιχειρούν περίπου 20 ελικόπτερα τύπου Apache, Chinook και Black Hawk. Το ανάγλυφο της Ελλάδας είναι ιδανικό για την διεξαγωγή ασκήσεων. Μπορούμε να διεξάγουμε επιχειρήσεις πάνω από το Αιγαίο, και σε μεγάλο ύψος πάνω από τον Όλυμπο, σε πολύ μικρή απόσταση μεταξύ τους. Στα 18 χρόνια υπηρεσίας μου, είναι το μόνο από τα μέρη που έχω βρεθεί που συνδυάζει ορεινή περιοχή, πεδινή περιοχή και θάλασσα», δήλωσε αντισυνταγματάρχης Τζέιμι ΛαΒάλεϊ. Στους Έλληνες φαίνεται να αρέσει η φιλική σχέση της χώρας τους με τις ΗΠΑ.\nΤελετή Παράδοσης - Παραλαβής Καθηκόντων Διοικητή 1ης ΣΤΡΑΤΙΑΣ\tΤελετή Παράδοσης - Παραλαβής Καθηκόντων Διοικητή Δ΄ ΣΣ\nComment Link\tmichael kors outlet\tΤρίτη, 12 Νοεμβρίου 2019 07:07\nComment Link\tlouboutin shoes\tΤρίτη, 12 Νοεμβρίου 2019 07:07\nComment Link\tgolden goose sale\tΤρίτη, 12 Νοεμβρίου 2019 07:07\nComment Link\tchristian louboutin shoes\tΤρίτη, 12 Νοεμβρίου 2019 07:06\nComment Link\tvalentino shoes\tΤρίτη, 12 Νοεμβρίου 2019 07:06\nComment Link\tsalomon speedcross\tΤρίτη, 12 Νοεμβρίου 2019 07:06\nComment Link\tnike air jordan\tΤρίτη, 12 Νοεμβρίου 2019 07:06\nComment Link\tnike air max\tΤρίτη, 12 Νοεμβρίου 2019 07:06\nComment Link\tjordans 12\tΤρίτη, 12 Νοεμβρίου 2019 07:06\nΔεκ 22, 2018 260042 Νέα\nΙαν 17, 2019 87122 Νέα\nΦεβ 17, 2019 64525 Δραστηριότητες\nΦεβ 15, 2019 52132 Νέα\nΙαν 14, 2019 48202 Νέα\nΦεβ 18, 2019 46856 Νέα\nΙαν 11, 2019 28886 Νέα\nΔεκ 31, 2018 24987 Νέα\nΙαν 25, 2019 17792 Νέα\nΔεκ 24, 2018 17648 Νέα\nΜαρ 15, 2019 16197 Νέα


Φεβρουάριος 2021 – Σελίδα 4 – Xanthi F.C. – Official Website\nXanthi F.C. - Official Website > News > 2021 > Φεβρουάριος\nΟ ΑΟ ΞΑΝΘΗ ΠΑΕ ανακοινώνει την έναρξη της συνεργασίας του με τον επαγγελματία ποδοσφαιριστή Joeri Schroijen. Ο 30χρονος Ολλανδός αγωνίζεται στην αριστερή πτέρυγα κι έρχεται στην ομάδα μας με συνολικά 334 συμμετοχές στην καριέρα του και 54 γκολ. Στο παρελθόν έχει αγωνιστεί με τις ομάδες Fortuna Sittard, Go Ahead Eagles, Venlo, Maastricht στα κορυφαία πρωταθλήματα…\nΟ ΑΟ ΞΑΝΘΗ ΠΑΕ ανακοινώνει την έναρξη της συνεργασίας του με τον Λεωνίδα Μπίλη. Ο 52χρονος προπονητής θα είναι μέλος του προπονητικού επιτελείου της ομάδας και βοηθός του Tony Popovic.\nΕπιστροφή σε ρυθμούς κανονικών προπονήσεων στον ΑΟ Ξάνθη από το πρωινό της Τρίτης. Η ομάδα του Τόνι Πόποβιτς ξεκίνησε την προετοιμασία της για το πρώτο από τα δύο συνεχόμενα εκτός έδρας παιχνίδια της επόμενης εβδομάδας. Στα πλαίσια της 6ης αγωνιστικής της SL2 θα αντιμετωπίσει τον Εργοτέλη στο Παγκρήτιο Στάδιο, το ερχόμενο Σάββατο και θέλει να…\nΟ ΑΟ ΞΑΝΘΗ ΠΑΕ ανακοινώνει την λήξη της συνεργασίας του με τον προπονητή τερματοφυλάκων KALAC ZELJKO. Τον ευχαριστούμε για την προσφορά του και του ευχόμαστε καλή συνέχεια στην καριέρα του.


Τουρισμός: Τα δύο «σύννεφα» που απειλούν τις προοπτικές για το φετινό καλοκαίρι | Ημερησία\nΗ τουριστική περίοδος έχει ήδη ξεκινήσει και ένας μεγάλος αριθμός ξενοδοχείων στα νησιά και στην υπόλοιπη χώρα έχουν ανοίξει - Και ενώ οι προοπτικές είναι ιδιαίτερα θετικές, εντούτοις υπάρχουν δύο «ύφαλοι» που θολώνουν το αφήγημα\nΟι οιωνοί για την φετινή τουριστική περίοδο είναι κάτι περισσότεροι από ευνοϊκοί και όλα δείχνουν ότι είναι εφικτό να «απειληθεί» το ιστορικό ρεκόρ του 2019, τουλάχιστον σε ό,τι αφορά το ύψος των εσόδων.\nΩστόσο, στον κλάδο και ειδικά σε αυτό των ξενοδόχων, υπάρχουν δύο ισχυροί πονοκέφαλοι που απειλούν να θολώσουν την μεγάλη εικόνα. Ο ένας είναι η έλλειψη εξιδεικευμένου προσωπικού, που ακόμη και σήμερα που η σεζόν έχει ουσιαστικά ξεκινήσει είναι κάτι περισσότερο από εμφανής και ο άλλος έχει να κάνει με τον αθέμιτο ανταγωνισμό που υπάρχει σε κάποιες περιπτώσεις από τις βραχυχρόνιες μισθώσεις τύπου Airbnb.\nΚαι οι δύο παραπάνω περιπτώσεις προκαλούν όπως είναι φυσικό μεγάλο προβληματισμό στις επιχειρήσεις του κλάδου σε μία χρονιά που αν μη τι άλλο η χώρα πρέπει να αποδείξει ότι μπορεί να προσφέρει υψηλού επιπέδου υπηρεσίες.\nΕρχονται τουρίστες από το πάνω ράφι\nΤα πρώτα στοιχεία, όπως αυτά δημοσιεύθηκαν από την Τράπεζα της Ελλάδος, δείχνουν ότι η κατά κεφαλήν δαπάνη είναι αυξημένη σε σχέση με το 2019, που ουσιαστικά αποτελεί και το έτος αναφοράς. Παράλληλα, να υπενθυμίσουμε ότι πέρυσι ο ελληνικός τουρισμός πήγε καλύτερα των αρχικών προβλέψεων, όχι γιατί ήρθαν περισσότεροι, αλλά κυρίως γιατί αυτοί που ήρθαν ξόδεψαν πολλά περισσότερα σε σχέση με άλλα χρόνια.\nΟι τουριστικοί παράγοντες σημειώνουν ότι λείπουν από την αγορά 50.000 εργαζόμενοι, ώστε να καλύψουν τις θέσεις εργασίας που έχουν προκύψει. Η πληροφορία για τις ελλείψεις αυτές έχει περάσει τα ελληνική σύνορα. Και πρόσφατα ρεπορτάζ του γερμανικού πρακτορείου ειδήσεων dpa στην Welt, αναφέρει ότι «πολύ καλή αναμένεται η ελληνική τουριστική σεζόν φέτος το καλοκαίρι».\nΩστόσο, αναφέρει ότι «όμως ένα σύννεφο θολώνει τις φωτεινές προοπτικές. Σύμφωνα με τον αρμόδιο τουριστικό σύνδεσμο φέτος δεν μπόρεσαν να καλυφθούν οι περίπου 50.000 θέσεις εργασίας στην αρχή της σεζόν».\nΓιατί δεν καλύπτονται οι θέσεις εργασίας\nΣτο δημοσίευμα υπάρχει η αναφορά-ερώτημα, γιατί ο τουριστικός κλάδος δεν είναι ελκυστικός, όταν στην Ελλάδα υπάρχουν 600.000 άνεργοι;\nΟπως παρατηρεί το δημοσίευμα, «τα χρήματα που κερδίζονται το καλοκαίρι είναι αδύνατο να φτάσουν και το χειμώνα. Το προσωπικό εξυπηρέτησης, για παράδειγμα, κερδίζει περίπου 1.000 ευρώ τον μήνα. Εργάζονται όμως επτά ημέρες την εβδομάδα, έως και 12 ώρες τη μέρα κατά τη διάρκεια της σεζόν».\nΣε αυτά προστίθενται τα ακριβά ενοίκια στις τουριστικές περιοχές π.χ. σε Σαντορίνη, Μύκονο, Ρόδο, Κρήτη για τους εργαζομένους, «500 ευρώ για ελάχιστα τετραγωνικά μέτρα». Πάντως, ο πρόεδρος της ομοσπονδίας τουρισμού-επισιτισμού Γιώργος Χότζογλου δεν είναι αισιόδοξος για το μέλλον κι όπως λέει «αν φέτος είχαμε 50.000 ακάλυπτες θέσεις εργασίας, του χρόνου θα μπορούσαν να γίνουν 150.000».\nΗ αλήθεια είναι, ότι οι επιχειρηματίες του κλάδου, επιχειρούν να κλείσουν τα κενά με τις αμοιβές και τις συνθήκες εργασίας των προηγούμενων ετών, κάτι που αναμφίβολα δημιουργεί προβλήματα. Κάποιοι, μάλιστα, επιχειρηματίες του κλάδου αναφέρουν ότι «για τις θέσεις που δεν μπορούμε να καλύψουμε θα αυξήσουμε τις αμοιβές και θα βρούμε προσωπικό».\nΑγκάθι για την αγορά η βραχυχρόνια μίσθωση\nΠρόσφατα ο πρόεδρος του ΣΕΤΕ Γιάννης Ρέτσος έχει δηλώσει ότι «ο τουρισμός καταλαβαίνει ότι η βραχυχρόνια μίσθωση είναι ένα κομμάτι του προϊόντος, είναι μια παγκόσμια τάση, υπάρχουν πελάτες που το ζητάνε και άρα ως τουρισμός δεν μπορούμε να το απορρίψουμε». Επεσήμανε, όμως, ότι «η άναρχη ανάπτυξη της συγκεκριμένης δραστηριότητας εκτός από στρέβλωση του ανταγωνισμού, μπορεί να αλλοιώσει την ποιότητα του τουριστικού προϊόντος».\nΚαι κατέληξε: «έχουμε ένα καθεστώς που στρεβλώνει τον ανταγωνισμό και είμαστε 100% απέναντι και θα το πολεμήσουμε όσο μπορούμε».\nΗ απάντηση ήρθε από τον διοικητή της ΑΑΔΕ Γιώργο Πιτσιλή που τόνισε ότι «στο πλαίσιο της συνεργασίας της Αρχής με τις τρεις μεγαλύτερες πλατφόρμες μέσω των οποίων μισθώνονται ακίνητα (Airbnb, Booking.com και VRBO), μέχρι τέλος του χρόνου δεν θα υπάρχουν αναρτημένα ακίνητα που δεν θα έχουν Αριθμό Μητρώου Ακινήτου (ΑΜΑ)».


Έφυγε ο ένας συνάδελφος...Είχε προβλέψει ακόμα και την ώρα. Είπε στη σύζυγο του προχθές το μεσημέρι, λίγη ώρα πριν τον επισκεπτώ : "Στις 10 απόψε πεθαίνω". Πέθανε στις 10.15 ! Χθες τον αποχαιρετήσαμε οριστικά ...\nΓνωρίζουμε πως ο θάνατος είναι αναπόφευκτος. Γνωρίζουμε πως όλοι μας θα πεθάνουμε, δεν ξέρουμε μόνο το πότε. Όμως, όταν βρισκόμαστε στη θέση να βλέπουμε να χάνεται κάποιος δικός μας, συγγενής ή φίλος ή συνάδελφος, πονάμε όση "φιλοσοφία" κι αν επιστρατεύσουμε. Φυσικά όσο πιο πολύ "δικός" μας, τόσο μεγαλύτερος κι ο πόνος. Πονάμε γιατί ξέρουμε πως δεν θα ξαναγελάσουμε μαζί, δεν θα μαλλώσουμε και δεν θα συμφιλιωθούμε πάλι, δεν θα πιούμε πια ένα κρασάκι "φιλοσοφώντας" και βρίσκοντας λύσεις σε όλα τα προβλήματα της χώρας, δεν θα συζητήσουμε έντονα (αν υπάρχουν διαφορετικές πολιτικές απόψεις)... Αλλά η θλίψη μας είναι άρρηκτα συνδεδεμένη με αυτό που λέει ο Ασημάκης Φωτίλας στο "Τότε που ζούσαμε" :\n"Ζούμε γιατί ζούνε οι φίλοι μας, πεθαίνουν και πεθαίνουμε σιγά-σιγά κι εμείς..." ....\nΑναρτήθηκε από Mike Pap στις 9:23 PM\nΛυπαμαι πολυ mike,\nΟι φιλοσοφιες δε χωρανε στο θεμα θανατος...οποτε δε θα πω τιποτα, μονο κουραγιο!\nΈφυγε από δω και ίσως πήγε κάπου αλλού καλύτερα. Γιατί 80-85 χρόνια ζωής μας μπρος στα 4,5 δις του πλανήτη, είναι τίποτα!\nNαι phlou, έτσι είναι... Κι αν σκεφτούμε και τη .. μηδαμινότητα μας μέσα στο σύμπαν.... , ούτε κόκκος άμμου..δεν είμαστε...\nΠολύ λυπηρό σίγουρα ,και ποτέ δεν θα πάψουμε να πονάμε όταν χάνουμε δικό μας άνθρωπο αλλά παντα θα έχουν ένα μέρος στην καρδιά μας Και ίσως κάπου κάπως κάποτε να τους ξανασυναντήσουμε


Με νέο αμόρε ο Αλέξανδρος Μπουρδούμης 1,5 μήνα μετά τον χωρισμό του με την Αλεξάνδρα Χατζηγεωργίου! Τον «τσάκωσαν» οι παπαράτσι (Photos) - Clickmag.gr\nΜε νέο αμόρε ο Αλέξανδρος Μπουρδούμης 1,5 μήνα μετά τον χωρισμό του με την Αλεξάνδρα Χατζηγεωργίου! Τον «τσάκωσαν» οι παπαράτσι (Photos)\nPublished on 25 Σεπτεμβρίου 2017\nΣαν βόμβα έσκασε στον χώρο της ελληνικής showbiz ο χωρισμός του Αλέξανδρου Μπουρδούμη και της Αλεξάνδρας Χατζηγεωργίου.\nΤο αγαπημένο ζευγάρι λίγο πριν ανέβει τα σκαλιά της εκκλησίας αποφάσισε να τραβήξει ξεχωριστούς δρόμους. Οι δυο τους παρά τα όσα έχουν ακουστεί έχουν κρατήσει σιγή ιχθύος και δεν έχουν ούτε επιβεβαιώσει ούτε διαψεύσει το γεγονός. διαβάστε παρακάτω…\nΜάλιστα, πληροφορίες ανέφεραν πρόσφατα πως ο ηθοποιός γύρισε στην πρώην του, Χριστίνα Κοντοβά, κάτι που οπως φαίνεται δεν ισχύει καθώς ο παπαρατσικός φακός της Espresso τον τσάκωσε σε τετ-α-τετ με ξανθιά.\nΟι δυο τους εθεάθησαν το βράδυ του Σαββάτου στο ασφυκτικά γεμάτο από κόσμο καφέ – μπαρ Τρανζίστορ στου Ψυρρή, σε πολύ πίτσι-πίτσι καταστάσεις. Και το κυριότερο; Οι δυο τους ήταν εντελώς αδιάφοροι για τα αδιάκριτα βλέμματα των τριγύρω!\nΔιαβάστε ακόμα: Ευαγγελία Αραβανή: Όλες οι εξελίξεις για το τηλεοπτικό της μέλλον! Η εκπομπη που σίγουρα δεν θα παρουσιάσει στο Έψιλον!\nΌπως φαίνεται ο Αλέξανδρος Μπουρδούμης αποφάσισε να ξεπεράσει την θλίψη του χωρισμού του με άλλη στο πλευρό του… Για όποια εξέλιξη θα σας ενημερώσουμε εδώ στο Υοuweekly.gr…\nΣε κατάσταση αμόκ η Βίκυ Χατζηβασιλείου! Η απαξίωση στον Alpha και τα χρωστούμενα…\nΗ ανατριχιαστική φωτογραφία της Αγγελικής Δαλιάνη με τον γιο της στην θερμοκοιτίδα! Άκρως συγκινητικό!


Δωρεάν εξετάσεις για τα αγγεία στο Νέο Αθήναιον - Onmed.gr\nΔωρεάν Αγγειολογική Εξέταση, παρέχει η πρότυπη νοσηλευτική μονάδα, ΝΕΟ ΑΘΗΝΑΙΟΝ M.D. HOSPITAL, σε όσους το επιθυμούν από τις 10 Oκτωβρίου έως τις 10 Νοεμβρίου.\n• έλεγχο καρωτιδικής νόσου\n• έλεγχο ανευρυσμάτων\n• έλεγχος αθηρωματικής νόσου – αθηρωσκλήρωση\n• έλεγχο φλεβών\n• έλεγχο διαβητικού ποδιού,\n• έλεγχο οιδήματος κάτω άκρων\n• έλεγχο ελκών κάτω άκρων,\n• έλεγχο αδυναμίας βάδισης και άλγους.\nΤο Πρόγραμμα πραγματοποιείται στο πλαίσιο των μηνιαίων Ενημερωτικών και Κοινωνικών δράσεων του Θεραπευτηρίου, ΝΕΟ ΑΘΗΝΑΙΟΝ M.D. HOSPITAL, στο Ειδικό Αγγειολογικό Τμήμα Διάγνωσης, Παρακολούθησης και Χειρουργικής αντιμετώπισης Αγγειακών Παθήσεων, του Αγγειοχειρουργικού Κέντρου Αθηνών που βρίσκεται στην οδό Αστυδάμαντος 83, Αθήνα (πίσω από τα ξενοδοχεία Hilton, Caravel).\nΟι ενδιαφερόμενοι μπορούν να τηλεφωνούν από σήμερα στο τηλέφωνο 211 6009490 – 211 6009491 – 211 6009492, καθημερινά από τις 8.30 έως τις 14.30, προκειμένου να κλείσουν ραντεβού για ΔΩΡΕΑΝ εξέταση μέχρι τις 10/11.\nΟι επισκέψεις γίνονται κατόπιν ραντεβού και δεν περιλαμβάνουν άλλες ιατρικές πράξεις (συνταγογράφηση, επιπλέον απεικονιστικές εξετάσεις).\nΣχετικά με τις Αγγειακές Παθήσεις\nΟι Αγγειακές παθήσεις αποτελούν την πρώτη αιτία θανάτου και αναπηρίας στον δυτικό κόσμο.\nΗ έγκαιρη διάγνωση και αντιμετώπισή τους, παίζουν ουσιαστικό ρόλο στην εξέλιξη της πορείας της υγείας του ασθενούς, αν σκεφτεί κανείς ότι πολλές από τις αγγειακές παθήσεις είναι ασυμπτωματικές.\nΚαι σ΄αυτή την περίπτωση ενοχοποιείται ο σύγχρονος τρόπος ζωής με την έλλειψη άσκησης, το άγχος το κάπνισμα, την κακή διατροφή, την υπερλιπιδαιμία και τον σακχαρώδη διαβήτη σε συνδυασμό με την μείωση των γεννήσεων και τη γήρανση του πληθυσμού.\nΦυσιολογικά το εσωτερικό των αρτηριών είναι ομαλό και λείο. Με την πάροδο των χρόνων όμως αναπτύσσεται στο εσωτερικό τοίχωμα αθηρωματική πλάκα η οποία σταδιακά αποφράσει την αρτηρία σταματώντας την αιματική ροή προς το όργανο που τροφοδοτεί.\nΗ πληροφόρηση και η ευαισθητοποίηση του κοινού σχετικά με τις αγγειακές παθήσεις μπορεί να συμβάλλει ουσιαστικά στη βελτίωση της υγείας του γενικού πληθυσμού.\nΔΩΡΕΑΝ ΕΞΕΤΑΣΕΙΣ ΓΙΑ ΤΑ ΑΓΓΕΙΑ


Οι πρώτες δηλώσεις του Μιχάλη Λεμπιδάκη! (ΒΙΝΤΕΟ)\nΧαρούμενος και ιδιαίτερα ευδιάθετος, αν και με εμφανή τα σημάδια της κούρασης και της ταλαιπωρίας στο πρόσωπο του ο Μιχάλης Λεμπιδάκης επέστρεψε το πρωί της Τρίτης στην επιχείρηση του στα Πλαστικά Κρήτης, όπου έτυχε εγκάρδιας υποδοχής από τους εργαζόμενους του.\n“Είμαι πολύ καλά και ψυχικά και σωματικά. Πολύ χαρούμενος που με υποδέχτηκαν οι εργαζόμενοι μου με αυτόν τον τρόπο. Είμαι ανυπόμονος να ξαναρχίσω τη δουλειά. Ήθελα να έρθω εδώ και να βρεθώ ξανά με τους συνεργάτες μου” ανέφερε ο ίδιος.\nΟ κ. Λεμπιδάκης όταν ερωτήθηκε για όλους αυτούς του μήνες της ομηρείας του, είπε: “ Έζησα έξι εφιαλτικούς μήνες. Με κούρασαν στο μυαλό. Ευχαριστώ πολύ την αστυνομία που εργάστηκε με μεθοδικότητα και άκρα μυστικότητα, είναι ένα θαύμα αυτό που πέτυχαν”.\nΣτην Anuga η Ελληνική Ζυθοποιία Αταλάντης\n“Ανάγκη για ανταγωνιστική αγορά ενέργειας” δηλώνει ο Αντώνης Κοντολέων\nΠάρτε μέτρα μην αιφνιδιαστείτε-Ο καιρός δεν αστειεύεται-Ποιοι δρόμοι έκλεισαν.Πού χρειάζονται αλυσίδες\nTα πρωτοσέλιδα των εφημερίδων για τις 15 Μαρτίου 2013


Εκκρεμείς συντάξεις: 19.000 αιτήσεις συνταξιοδότησης τον Ιανουάριο\nΠέμπτη, 9η Ιουλίου 2020, 3:56 πμ\nΤρίτη, 03 Μαρτίου 2020 18:38\nΠοιες θα απονεμηθούν πρώτες\nΠερίπου 19.000 αιτήσεις συνταξιοδότησης υποβλήθηκαν τον περασμένο Ιανουάριο, λόγω της αύξησης των νέων ποσοστών αναπλήρωσης.\nΤο υπουργείο Εργασίας έχει ξεκινήσει έναν αγώνα δρόμου και έχει επικεντρωθεί στην ταχύτερη λειτουργία του ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) από την 1η Μαρτίου και στην έκδοση όλων των απαιτούμενων εγκυκλίων για την συγχώνευση του Ενιαίου Ταμείου Επικουρικής Ασφάλισης και Εφάπαξ Παροχών προκειμένου να προχωρήσει στην νέα ψηφιακή σύνταξη. Μετά τη δημιουργία του e-ΕΦΚΑ, δημιουργούνται ενιαίοι ασφαλιστικοί φάκελοι. Ένας μόνο υπάλληλος θα απονέμει και τις τρεις συντάξεις».\nΣτην ταχύτερη έκδοση των συντάξεων θα συμβάλει η άμεση εφαρμογή των νέων παρεμβάσεων που προβλέπει το νέο ασφαλιστικό, όσον αφορά τα ποσοστά αναπλήρωσης για όσους έχουν περισσότερα από 30 έτη ασφάλισης, αλλά και ο επανυπολογισμός όλων των παλαιών συντάξεων.\nΠροτεραιότητα είναι να λάβουν τις συντάξεις τους ευπαθείς ομάδες, όπως οι δικαιούχοι συντάξεων αναπηρίας και χηρείας. Μεγάλη αναμονή παρατηρείται στην έκδοση συντάξεων διεθνών σχέσεων, αλλά και σε περιπτώσεις διαδοχικής και παράλληλης ασφάλισης.\nΕντός των επόμενων εβδομάδων θα ξεκινήσει η λειτουργία του πρωτοποριακού συστήματος ψηφιοποίησης των συντάξεων «Άτλας», προκειμένου να ενταχθεί ένας σημαντικός αριθμός των εκκρεμών αιτήσεων συνταξιοδότησης.\nΕίναι ενδεικτικό ότι το μεγαλύτερο μέρος από τις ληξιπρόθεσμες οφειλές του δημοσίου προς τους ιδιώτες αποτελούν οι μη εκδοθείσες συντάξεις, κάτι που θα βρεθεί στο επίκεντρο της αξιολόγησης από τους θεσμούς στα τέλη Μαρτίου.\nΑναλυτικότερα σήμερα τις 250.200 φτάνουν οι εκκρεμείς αιτήσεις συνταξιοδότησης για κύρια και επικουρική ασφάλιση, με την αναμονή σε κάποιες περιπτώσεις να φτάνει έως και τα πέντε χρόνια.\nΣύμφωνα με στοιχεία που έχουν στη διάθεσή της η ηγεσία του υπουργείου Εργασίας και Κοινωνικών Υποθέσεων και η διοίκηση το Ενιαίου Φορέα Κοινωνικής Ασφάλισης, οι αιτήσεις για κύρια σύνταξη ξεπερνούν τις 158.000, ενώ για την επικουρική τις 92.100.\nΜάλιστα, οι αιτήσεις τους τελευταίους 7 μήνες σημείωσαν σημαντική αύξηση κατά 33.000, καθώς τον Ιούνιο του 2019 ανέρχονταν σε 125.000 για κύρια και 86.000 για επικουρική. Για την αποπληρωμή τους απαιτούνται περίπου 1,2 δισ. ευρώ.\nΣύμφωνα με εκτιμήσεις, για την εξόφληση των κύριων συντάξεων με τα αναδρομικά ποσά απαιτούνται περίπου 1,106 δισ. ευρώ, καθώς ο κάθε συνταξιούχος διεκδικεί περίπου 7.000 ευρώ.\nΑντίστοιχα για την εξόφληση των επικουρικών συντάξεων με τα αναδρομικά ποσά απαιτείται ένα ποσό που κυμαίνεται από 138,1- 184,2 εκατ. ευρώ με τον κάθε συνταξιούχο να διεκδικεί από 1.500 – 2.000 ευρώ.\nΣύμφωνα με πληροφορίες, αυτή τη στιγμή διεκπεραιώνονται 6.000 αιτήματα το μήνα και καταβάλλονται 21 εκατ. ευρώ για την αποπληρωμή τους. Με αυτό το ρυθμό οι παλιές εκκρεμείς αιτήσεις θα αποπληρωθούν σε 3,5 χρόνια!\nΑπό τη 1η Ιουνίου, το 34,37% των νέων συντάξεων θα εκδίδεται ψηφιακά, μέσα σε λίγες ημέρες. Έναν χρόνο μετά, έως την 1η Ιουνίου του 2021, βάσει του χρονοδιαγράμματος που έχει δεσμευτεί να ακολουθήσει η κυβέρνηση, το ποσοστό των συντάξεων που θα εκδίδεται ψηφιακά θα ανέρχεται περίπου στο 90% με ένα κλικ όπως επισημαίνουν.\nΗ καθιέρωση της ψηφιακής σύνταξης θα αφορά μόνο τις νέες αιτήσεις συνταξιοδότησης και σταδιακά οι δημόσιοι υπάλληλοι του e-ΕΦΚΑ θα επικεντρωθούν στην έκδοση μόνο των παλιών συντάξεων. Σύμφωνα με κύκλους του υπουργείου Εργασίας, το πρώτο βήμα έχει γίνει με την απόφαση που προβλέπει η υποχρεωτική αναγραφή του ΑΜΚΑ στα πιστοποιητικά και τις βεβαιώσεις που εκδίδονται ηλεκτρονικά από το μητρώο πολιτών.\nΤο δεύτερο αφορά τη συγκρότηση κλιμακίων στην Κεντρική Υπηρεσία και στις Περιφερειακές Οργανικές μονάδες του ΕΦΚΑ, για την εκκαθάριση των εκκρεμών αιτήσεων συνταξιοδότησης και την αποπληρωμή των οφειλόμενων αναδρομικών ποσών.\nΤα μέλη των κλιμακίων απασχολούνται εκτός του ωραρίου εργασίας και των ωρών υπερωριακής απασχόλησης και κάθε μέλος δικαιούται μηνιαία αμοιβή υπό τον όρο της επίτευξης των ατομικών στόχων που έχουν καθοριστεί για κάθε μέλος.\nΣτόχος της ηγεσίας του υπουργείου Εργασίας είναι η μηνιαία διεκπεραίωση 13.000 υποθέσεων.